text:
Bikunze kugaragara ko mu miryango itari mike usanga abashakanye babana nabi kubera umwe mu afuhira undi bikabije. Mu gihe ubana n’umugabo cyangwa umugore ugufuhira cyane hari uburyo uba ugomba kwitwara nkuko Charlotte ukunze kugira inama imiryango n’abantu ku giti cyabo agiye kubitubwira ;
Banza umenye impamvu ubona itera uwo mwashakanye gufuha : Nubwo bitwara igihe mu gihe wiyemeje kumenya igitera uwo mwashakanye cyangwa se uwo mukundana gufuha kugirango ubone uko utangira gufata imyanzuro yo kwirinda icyatuma abona impamvu yo kugufuhira.
Aha twavuga nk’iyo umwe mu bashakanye akunda kurakarakazwa no gusanda ubutumwa bwa bagabo/ abagore muri telefoni cyangwa se akarakazwa no kubona uvugishije umuntu mudahuje igitsina. Iyo umuze kumenya ko arobyo bimurakaza ugerageza kubyirinda.
Kugira ibyo uhindura mu byo uwo mwashakanye ashaka : Niba utaha utinze ukabona uwo mwashakanye atangira gukeka ibindi, gerageza uhindure ushake uko wajya utaha kare.
Kugerageza kujya muganira ukamubaza ibyo wumva wakora bigatuma yumva ko atekanye : Ibibazo byose byo mu muryango akenshi bikemurwa no kuganira kuko iyo mutaganiriye ngo mushakire umuti hamwe, nta gisubizo gihamye mwazabobera ibibazo byanyu
Kwirinda kwishyira hejuru : Hari igihe umugabo aba afite akazi umugore atagafite cyangwa se umugore akaba afite akazi umugabo ntako, bityo umwe ufite akazi agashaka gukangisha uwo bashanye akazi ke ntamuhe umwanya, akishyira hejuru, bikaba byamutera kujya amufuhira bitewe nuko abona ko nta gaciro ahabwa.
Gusuzuma niba uko gufuha bitaba byarabaye indwara : Hari indwara bita « dailure de jalousie » aho ibyo umuntu yibwira biba bitandukanye nukuri. Urugero niba umugabo aje yariye akaba adashaka kurya bikaba ikibazo ugatangira gutekereza ko yanyuze ahandi, …
Akenshi abantu bafite ibibazo byo mu ngo byaba ibyo gufuha n’ibindi bikemurwa na binyirabyo ubwabyo kuko niyo abajyanama b’ingo batanga inama bagendera ku bisubizo bifitemo kuko baba babifite ubwabo.
Ni iki wakora igihe uwo mwashakanye afuha cyane ?
Bikunze kugaragara ko mu miryango itari mike usanga abashakanye babana nabi kubera umwe mu afuhira undi bikabije. Mu gihe ubana n’umugabo cyangwa umugore ugufuhira cyane hari uburyo uba ugomba kwitwara nkuko Charlotte ukunze kugira inama imiryango n’abantu ku giti cyabo agiye kubitubwira ;
Labels: umuryango


c: text/html

text:
Uyu wanga kurekura ubutegetsi akwiye kwibuka ko igihugu atari isambu ya se (his father).Akwiye kumenya ko ari umuntu nk'abandi.Akwiye gutekereza uburyo ba presidents Idi Amin,Kadafi,Mobutu,Sadam Hussein,Habyarimana,etc...bavuyeho nabi.Agasoma Bible akareba ikimutegereje.Muli Daniel 2:44,havuga ko ku munsi w'imperuka,imana izakuraho abategetsi bose bo ku isi,igaha ubutegetsi YESU (Revelations 11:15).Imana kandi izamenagura abategetsi b'isi (Zaburi 110:5).He will crush them.Hanyuma ibagaburire ibisiga (birds) nkuko tubisoma muli Ibyahishuwe 19:17,18.Life is short.When we die,nta kintu tujyana mu gitaka.Ariko abantu bashaka imana bakayikorera,bazazuka ku munsi wa nyuma,imana ibahe ubuzima bw'iteka muli paradizo (Yohana 6:40).Ariko abantu bibera mu byisi gusa,cyane cyane politics,ntabwo bazazuka.Iyo bapfuye biba birangiye.Ntabwo baba bitabye imana,ahubwo baba bagiye mu gitaka.Tujye dushaka imana tukiriho.Twijye Bible neza kugirango dukore ibyo imana idusaba,aho guheranwa n'ibyisi.Bible ivuga ko iyo wibera mu byisi gusa,uba uri "umwanzi w'imana".Bisome muli Yakobo 4:4.President YAYA JAMMEH namenye ko ejo azapfa,akaba ubusa kandi imana ntabwo izamuzura kuko yakoze ibyo imana yanga byinshi (ubwicanyi,gusahura igihugu,inzangano,etc...).Imitungo yasahuye ntacyo izamumarira.N'abamwizera bose barata igihe.Muli Zaburi 146:3,4,Bible itubuza kwizera abantu bakomeye.
HIMBARA Joel - 4/01/2017 saa 10:42

robotstxt: allowed

filter: keep


text:
Ubuyobozi bw’Akarere ka Nyamasheke buravuga ko buhangayikishijwe n’ikibazo cy’abaturage 324 bafite imitungo yabo yangijwe mu ikorwa ry’umuhanda Nyamasheke-Karongi, magingo aya bakaba batarahabwa ingurane kandi umuhanda waramaze kuba nyabagendwa.
Kubaka uyu muhanda byabaye inkuru nziza ku baturage b’utu turere twombi kuko bavuye mu bwingunge bakabasha kugenderana mu buryo bworoshye.
Gusa ku rundi ruhande mu kuwubaka hari imitungo y’abaturage yagiye igongwa n’ibikorwa by’uyu mushinga, harimo n’abafite inzu zasenyutse, ubu bakaba bamaze igihe kinini bakodesha kandi bataranahawe ubwishyu.
Umuyobozi w’aka karere, Kamari Aimé Fabien, yavuze ko iki ari kimwe mu bibazo bihangayikishije akarere nk’uko gihangayikishije aba baturage, hakaba harakozwe ibishoboka byose ngo gikurikiranwe, gusa arabizeza ko gishobora gukemuka vuba.
Yagize ati “Ni byo hari abaturage barenga 324 bo mu mirenge ya Kanjongo, Gihombo, Mahembe na Kirimbi bangirijwe ibyabo n’ikorwa ry’umuhanda Nyamasheke-Karongi, n’ubu batarabona ingurane z’ibyabo kandi koko bazirutseho igihe kirekire.
Gusa habayemo ibibazo binyuranye, aho bamwe muri bo batatanze ibyangombwa byabo by’ubutaka, hakaba abataragiraga indangamuntu mu gihe cyo kubabarura kubera impamvu zinyuranye, abagiye batanga nimero za konti zitari zo, ugasanga umugabo atanze iz’umugore cyangwa umugore atanze iz’umugabo, amafaranga ntahure n’aya buri muntu bigasubira inyuma, n’ibindi bibazo byabayemo byatumye batayabonera igihe.”
Avuga ko uretse aba bo muri iyi mirenge hari n’abandi bake b’imirenge ya Bushekeri na Kagano na bo basigaye batayabonye igihe abandi bayabonaga, na bo aho bamenyekaniye bikaba bikurikiranirwa hamwe.
Dosiye z’abo bose ngo zikaba zaragejejwe ku kigo cy’igihugu cy’imihanda (RTDA) na cyo kimaze kuyabarura kuko babikoreye hamwe n’abo baturage banabisinyira hamwe, babijyana muri MINECOFIN, hakaba hasigaye ko amafaranga asohoka.
Yagize ati “Aho mperukira kuvugana n’ababishinzwe muri RTDA bambwiye ko dosiye barimo barazirangiza bazerekeza muri MINECOFIN, ubu ndizera ko bishobora kuba byaragezeyo kandi bigenze neza byose amafaranga yahita asohoka, ku buryo bitagombye kurenga impera z’uyu mwaka batayabonye. Nkaba nabizeza ko nta gihindutse banayakoresha mu minsi mikuru ya Noheli n’ubunani no mu myiteguro y’itangira ry’amashuri ry’abana babo umwaka utaha.”
Nyuma yo kumva ibivugwa n’uyu muyobozi, bamwe muri aba baturage bamusabye gukomeza kubikurikirana ntabaheze ku cyizere, kuko imyaka igiye kurenga itatu amaso yaraheze mu kirere kandi barakomeje kwizezwa kuyahabwa vuba.
Ubuyobozi bw’Akarere ka Rusizi bwasabwe gukurikiranira hafi ikibazo cya zimwe mu nyubako zihurirwamo n’abantu benshi zashegeshwe n’umutingitito, nyamara magingo aya zikaba zigikorerwamo kandi (...)
Ababyeyi barerera muri GS Ntura Protestant, ishuri riri mu murenge wa Giheke mu karere ka Rusizi, bafite impungenge z’uko abana babo bagiye gutangira amashuri, ibyumba by’amashuri bigiramo bishaje (...)
Abaturage bo muri Nyamugari mu murenge wa Ndego mu karere ka Kayonza bavuga ko bakusanyije amafaranga arenga miliyoni 6 ngo babone amazi meza, ariko ngo barayategereza baraheba. Igitekerezo cyo (...)
Umuyobozi w’akarere ka Rwamagana Mbonyumuvunyi Radjab, arasaba abaturage batuye muri aka karere kwirinda gukongeza ingengabitekerezo ya Jenoside mu bana bato, ahubwo bakayikumira kugira ngo (...)
Nyuma y’uko mu minsi ishize abayobozi b’utugari n’abakozi babungirije, n’abanyamabanga nshingwabikorwa b’imirenge mu turere tugize intara y’Uburengerazuba bagiye basezera ku mirimo yabo, bamwe mu (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Ibisobanuro byimbitse
Kwasa ni inshinga ivuga ibintu bitandukanye ariko byose bishingiye ku gusatura, kuvutura, guhamya n’ibindi.
Umurera ni agati gafite amahwa, indabo z’umuhondo kandi ziremye uducuki (zicucitse), ako gati bagakoragamo ingabo (ikingira igituza). Umurera bamwe bawita umurerabana cyangwa umukoni.
Bihereye ku izina ry’aka gati babohagamo ingabo, bakayita ingabo y’umurera cyangwa umurera gusa.
Ingabo y’umurera cyangwa y’isuri ni zo bajyanaga ku rugamba. Izi ngabo zibaje mu biti bazikoreshaga mu myitozo gusa.
Umwanzuro
Rwasamirera bivuga umuntu w’umunyembaraga, intwari ku rugamba, igihangange gishwanyaguza ingabo z’imirera. Mu yandi magambo ni Rutsindababisha, yica abanzi benshi ku rugamba.
Ibi bisobanuro byatanzwe n’Inteko Nyarwanda r’Ururimi n’Umuco (RALC)


text:
Hitiyaremye Alphonse yavutse ku wa 16 Gicurasi 1967. Mu mwaka wa 1995 yabonye impamyabumenyi mbanzirizakirenga (Masters’ Degree) mu mategeko mpuzamahanga yakuye muri Kaminuza ya Leta ya Kiev muri Ukraine.
Yakoze imirimo inyuranye irimo kuba ushinzwe imanza za Leta, Umunyamabanga Wihariye wa Minisitiri n’Umuyobozi ushinzwe Ishami ry’Uburenganzira bwa Muntu muri Minisiteri y’Ubutabera. Yabaye kandi Umushinjacyaha wa Repubulika, Umugenzuzi Mukuru w’Ubushinjacyaha n’Umushinjacyaha Mukuru Wungirije. Kuva mu Kwakira 2013 ni umucamanza mu Rukiko rw’Ikirenga.


text:
Akenshi twibaza niba koko imyitwarire yacu ari myiza kandi tukibaza niba ibyo dukora bishimisha abantu ndetse bigahesha n’Imana ikuzo.
Umuntu witwara neza aba ameze ate?
“Hari umuntu w’umunyamwete mu byo akora ubonye?.Bene uwo azaba imbere ku mwami, Ntazakorera abagufi”—Imigani 22:29.
Umuntu witwara neza, ni wa wundi ukora neza ibyo asabwa haba mu muryango, ku ishuri cyangwa mu gace abamo. Aba azi ko azaryozwa ibyo akora. Ku bw’ibyo, iyo akoze ikosa, araryemera kandi akiyemeza kwikosora.
Umuntu witwara neza akoresha neza ubuhanga bwe. Ibyo bituma yubahwa cyane, agafatwa nk’umuntu mukuru kandi agahabwa umudendezo n’inshingano ziyubashye.
Umuntu witwara neza yumva hari icyo yagezeho, akumva afite agaciro, ibyo bigatuma arushaho kwigirira icyizere. Akenshi umuntu witwara neza agira ubuntu kandi akagira incuti nziza.
“Ibyiza ni uko yakwisuzuma mu murimo we ubwe, kuko ari bwo azabona icyo yirata ku bwe wenyine atari ku bwa mugenzi we”-Abagalatiya 6:4.
Ariko se nigute nakwitwara neza?
Ushobora kugira ibyo uhindura ukarushaho kugira imico myiza no kuvugwa neza.Ibyo bikubiye mu kitwa kwambara umuntu mushya bivuze ko tugomba guhinduka tugakora ibishimisha umuremyi wacu.
“mukambara umuntu mushya waremewe ibyo gukiranuka no kwera bizanywe n’ukuri nk’uko Imana yabishatse "- Abefeso 4:24.
Muvandimwe nyuma yo gusoma hari icyo waba ugiye guhindura ku buzima bwawe? Wicika Intege kandi Humura Imana izabigufashamo.


text:
Kibagabaga: Abarokotse Jenoside basabwe kwiyegereza Imana
Hibukwa Abatutsi basaga ibihumbi 26 biciwe i Kibagabaga, abarokotse basabwe kwiyegereza Imana bakira ibyababayeho, bagafata Abanyarwanda bose kimwe, buri umwe ntabone undi nk’umwicanyi.
Ibi ni ibyagarutsweho n’uhagarariye Paruwasi ya Regina Pacis, Padiri Consolateur Innocent, mu gitambo cya misa, yakanguriye abanyarwanda kubabarirana, abiciwe bakakira ibyababayeho, bose ntibahore bafatana nk’abicanyi, ati “Umutima ni uwawe uwigengaho. Ibyishimo bitangwa na Kirisitu, ntiwabibona ku isoko (...)
Hibukwa Abatutsi basaga ibihumbi 26 biciwe i Kibagabaga, abarokotse basabwe kwiyegereza Imana bakira ibyababayeho, bagafata Abanyarwanda bose kimwe, buri umwe ntabone undi nk’umwicanyi.
Ibi ni ibyagarutsweho n’uhagarariye Paruwasi ya Regina Pacis, Padiri Consolateur Innocent, mu gitambo cya misa, yakanguriye abanyarwanda kubabarirana, abiciwe bakakira ibyababayeho, bose ntibahore bafatana nk’abicanyi, ati “Umutima ni uwawe uwigengaho. Ibyishimo bitangwa na Kirisitu, ntiwabibona ku isoko cyangwa ngo ubihabwe n’abantu. Ni iki gituma imyaka 19 ishize tutarabasha gushyikirana?”
Akomeza ati “Nitugera imbere y’Imana ntituziregura ko twishe cyangwa ko twiciwe mu gihe tutasabanye imbabazi cyangwa ngo tuzitange. Iki gihugu ni icyacu, ntituzabazwa Abashinwa, ntizatubaza Abahinde, cyangwa Abafaransa. Iki ni Igihugu cy’Abanyarwanda.”
Ijoro ryo kwibuka Jenoside yakorewe Abatutsi mu murenge wa Kimironko, ryitabiriwe n’abanyacyubahiro batandukanye bari bahagarariwe na Minisitiri w’Umuco na Siporo, Mitali Protais. Mu ijambo rye, yavuze ko amateka yaranze Jenoside akwiriye kwigisha abayipfobya; anakomerezaho asaba abarokotse kwiyubakira ejo hazaza heza, bigira.
Umunyamabanga Nshingwabikorwa w’Umurenge wa Kimironko, Niragire Theophile, avuga ko mu biganiro byaberaga mu midugudu hakusanirijwemo inkunga izashyikirizwa abarokotse mu cyumweru gitaha mu rwego rwo kubafasha kwiteza imbere, dore ko abaturage babyitabiriye basaga ibihumbi 25.
Ubwicanyi bwibasiye Kibagabaga kuri tariki ya 23 Mata 1994, aho hiciwe abasaga ibihumbi 26 barimo abari barayihungiyemo baturutse i Remera, Karama, Kinyinya, Kimironko na Nyarutarama dore ko bari bakambitse ahubatse urwibutso kuri ubu, no ku mashuri abanza ya Kibagabaga.
Kanda hano usome ubuhamya burambuye bw’uwarokokeye Kibagabaga: http://www.igihe.com/amakuru/mu-mateka/mu-bantu-1004-bari-kumwe-yarokotse-wenyine.html
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Kicukiro: Ikigo “Good Harvest” cyashimiye abana bagihesheje ishema
Ikigo cy’amashuri abanza n’ay’incuke “Good Harvest” cyashimiye abana baharangije umwaka ushize bagasohokana amanota meza yagishyize ku mwanya wa gatatu mu gihugu, barangajwe imbere na Tuyishime Nadine wabaye uwa munani mu bana barangije amashuri abanza mu gihugu hose.
Ibi birori byaranzwe n’ibyishimo by’ababyeyi, abayobozi b’Akarere ka Kicukiro n’umurenge wa Kagarama iki kigo kibarizwamo, abarezi n’abana muri rusange, byabaye ku wa Gatandatu tariki 26 Mutarama 2013.
Ubuyobozi bw’ikigo bwaboneyeho (...)
Ikigo cy’amashuri abanza n’ay’incuke “Good Harvest” cyashimiye abana baharangije umwaka ushize bagasohokana amanota meza yagishyize ku mwanya wa gatatu mu gihugu, barangajwe imbere na Tuyishime Nadine wabaye uwa munani mu bana barangije amashuri abanza mu gihugu hose.
Ibi birori byaranzwe n’ibyishimo by’ababyeyi, abayobozi b’Akarere ka Kicukiro n’umurenge wa Kagarama iki kigo kibarizwamo, abarezi n’abana muri rusange, byabaye ku wa Gatandatu tariki 26 Mutarama 2013.
Ubuyobozi bw’ikigo bwaboneyeho guhemba abana batanu ba mbere bagihesheje ishema ryo kuba ikigo cya gatatu cyatsindishije neza mu gihugu, dore ko abana 27 bose bakoze ibizamini bisoza amashuri abanza mu mwaka ushize, ari na yo nshuro ya mbere abiga kuri iki kigo bari bakoze ikizamini cya Leta, batsindiye mu cyiciro cya mbere. Tuyishime Nadine ikigo cyamwereye kuzamwishyurira amafaranga y’ishuri umwaka wose kimuha n’ibikoresho azajyana kwiga.
Tuyishime Nadine bakundaga kwita Malayika kubera ubwitonzi bwe, ni we wabaye uwa mbere kuri iki kigo, aba uwa mbere mu Mujyi wa Kigali, aba umukobwa wa kabiri mu gihugu n’uwa munani muri rusange ku rwego rw’igihugu mu banyeshuri bose.
Uyu mwana kandi yabaye uwa mbere mu gihugu mu isomo rya Social studies ku rwego rw’igihugu, aza no muri batatu ba mbere mu gihugu mu isomo ry’icyongereza, by’umwihariko kandi aba batatu bose muri iri somo bakaba bigaga muri Good Harvest.
Tuyishime ati “Nkibyumva narishimye cyane kandi nari mfite icyizere kuko nakoranye umuhate wose nari mfite. Ibanga nakoresheje ni umuhate wanjye wose kandi nkita ku masomo gusa.”
Umubyeyi wavuze mu izina ry’abandi ari na we ubyara Tuyishime Nadine, yashimiye ikigo ko kirimo gushyira mu bikorwa ibyo cyabasezeranije kandi yifuriza aba bana kwiga neza bakiteza imbere, bakanateza imbere igihugu cyabo.
Jotham Mwesigye umuyobozi wa Good Harvest avuga ko rimwe mu ibanga bakoresheje ari uko bafashe abana bari bageze mu mwaka wa Gatandatu, bakajya biga baba mu kigo kugira ngo babakurikirane umunsi ku munsi, bakaba bateganya ko nibura muri uyu mwaka bazaba aba mbere mu gihugu.
Ishuri Good Harvest rikorera mu karere ka Kicukiro, Umurenge wa Kagarama, rifite abana 280 ariko muri uyu mwaka ngo ubuyobozi bw’ikigo burifuza ko bagera kuri 500.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Hariho icyo ngushimira! Alice
“ Nzi imirimo yawe, n’urukundo rwawe, no kwizera kwawe, no kugabura kwawe, no kwihangana kwawe, nuburyo imirimo yawe ya nyuma iruta iya mbere kuba myinshi. Nyamara mfite icyo nkugaya…..” Ibyahishuwe 2:19-20
Igihe kimwe umugore yabajije umugabo impamvu atajya atinda na rimwe kubyiza akora, ariko habaho ikosa akaritindaho, nuko umugabo amusubiza ko impamvu adatinda kubyiza aba yakoze aruko nyine ari byiza , ko ntacyo aba akeneyeko akosora…!
Nasanze mu mico yacu cyangwa se muri kamere yacu , tutazi kubwira umuntu ibyiza bye, ahubwo tukavuga ibibi gusa cyangwa se naho nibyo bibi bitabaho, ariko umuntu akabaho akora ibyiza ariko ntihagire umubwira ko hari ibyiza akora!
Nakunze kubona ahubwo abantu benshi banezezwa no kubivuga nyirabyo yapfuye, bakabimubwira atagishoboye kubyumva cyangwa bagahitamo kujya babivuga atumva!
Iyaba twamenyaga umumaro wo kubibwira nyirabyo, twese twatangira uyu munsi tukabikora.
Igihe kimwe nari mu mahugurwa, nimugoroba dutashye badusaba ko buri muntu atekereza umuntu aza kwandikira agapapuro kamushimira ikintu runaka cyiza yakoze cyangwa se agakoresha telephone akamushimira! Ntimwakumva umusaruro wavuyemo kuko akenshi umuntu aba abaho atekereza ko ibyo akora ntawabyitayeho cyangwa se ko ntawe byagiriye umumaro!
Nubwo iri torero ry’I Tuwatira ryandikiwe uru rwandiko ryari rifite n’ibyo rigawa, ariko ntibyabujije Yesu gutangira agira ibyo arishima hanyuma akaza guheruka ababwira n’ibyo gukosora!
Uziko umuntu wabanjije kubwira ibyiza bye, byoroha no kumubwira ibyo gukosora!
Nabonye abantu baba mu byiciro bitandukanye. Hari umuntu utajya agira icyo ashima na rimwe mu buzima, bene uwo ntiwanamusaba kuzagira uwo ashimira icyiza yakoze kuko ntacyo. Hari nubibona ariko akaba atazi gushima umuntu, ariko uru rugero rwiza rwa Yesu uwarwigana hari byinshi byahinduka haba kubo twashakanye, haba ku bana bacu ndetse no mu kazi. Yesu adushoboze.


text:
Ayo mazi yasenye inzu eshatu, anangiza ibikoresho bitandukanye byo mu mazu agera ku icumi.
Iyi mvura yaguye mu Mudugudu wa Irakiza, Akagari ka Bugoyi Umurenge wa Gisenyi, guhera saa sita kugeza saa saba z’amanywa yo kuri uyu wa Kabiri tariki ya 4 Ukwakira 2016.
Mutoni umunyeshuri muri Kaminuza ya ULK ishami rya Rubavu, avuga ko ava ku ishuri yasanze ibintu byose byuzuye amazi kugera ku buriri araraho.
Yagize ati "Imvura yaguye ntahari, ariko naje nsanga ibintu byose byuzuye amazi. Sinjye njyenyine wangirijwe kuko nabo duturabye nibyo byababayeho."
Mugisha Honore umunyamabanga nshingwabikorwa w’ Umurenge wa Gisenyi, avuga ko bitabaje imodoka zivoma amazi kugirango ziyakure mu mazu amwe atasenyutse, abantu babashe gusubira kuyaturamo .
Yanavuze ko iyi mvura yangije umuhanda mushya wari umaze iminsi wubatswe mu Mujyi wa Rubavu.
Mu rwego rwo kwirinda ko imvura ishobora kongera kugwa igasenya andi mazu, uwo muyoboro w’amazi wahise ukosorwa amazi arayobywa, kuburyo atongera kugana mu baturage.
Hagati aho ngo ubuyobozi bw’umurenge buri gukorera ubuvugizi abasenyewe kugirango bafashwe kubona aho baba bikinze imvura.
Umuyoboro w’amazi wangijwe n’ imvura wubatswe mu mwaka wa 2012, ariko ngo byagaragaraga ko wangijwe n’amazi n’ubwo utahise usanwa.


text:
Rutsiro: Abanyeshuri Barishimira umusaruro bavanye ku rugerero
Kuwa gatanu tariki ya 03 Nyakanga 2015, ubwo Abanyeshuri bavuye ku rugerero Zone ya Gihango igizwe n’imirenge ya Gihango ndetse na Mushubati bahabwaga icyemezo cy’uko basoje urugerero (Certificat), More...
Gakenke Urubyiruko kurugerero rwakoze ibikorwa bifite agaciro ka miriyoni 39
Mu gihe biteganyijwe ko urugerero ruzasozwa kuri uyu wa 26/06/2015, abasore n’inkumi bo mu karere ka Gakenke biswe Inkomezabigwi bakoze ibikorwa bitandukanye birimo ubukangurambaga kuri gahunda za More...
Umutekano ni imbuto y’ubuyobozi bw’ubuyobozi bwiza-Min. Musa Fazil Harelimana
Ubwo Minisitiri w’Umutekano mu gihugu, Sheikh Musa Fazil Harelimana yatangizaga Itorero ry’Imbanzabigwi mu gukumira ibyaha, kuri uyu wa Mbere,  tariki 30/03/2015, i Nkumba mu Karere More...
Cyabingo: Urubyiruko ruratangaza ko rwiteguye gutanga umusanzu warwo mubikorwa byo kubaka igihugu
Urubyiruko rurangije amashuri yisumbuye rwari rumaze iminsi muri gahunda z’itorero rwo mu murenge wa Cyabingo mu karere ka Gakenke ruvuga ko biteguye gutanga umusanzu wabo muri gahunda zo kubaka igihugu More...
Rutsiro: Itorero Risize urubyiruko rumenye indangagaciro ziranga umunyarwanda nyawe.
Ubwo kuri uyu wa gatatu tariki ya 07/1/2015 hasozwaga ku mugaragaro icyiciro cya mbere cy’urugerero  cy’urubyiruko rwashoje amashuri yisumbuye mu karere ka Rutsiro, urubyiruko rwitabiriye iki cyiciro More...
Gisagara : Intore zirasabwa kwibuka ko ari zo soko y’iterambere ry’akarere
Ubuyobozi bw’akarere ka Gisagara burasaba intore zigiye ku rugerero kutazapfusha ubusa inyigisho zahawe, zikibuka ko arizo mbaraga z’igihugu kandi iterambere ry’aka karere n’igihugu More...
Nyabihu: Abo itorero ry’igihugu n’urugerero byagiriye akamaro baragira inama abagiye gukora urugerero
Ibikorwa biva ku mbuto zo guca mu itorero ndetse no gukora imirimo iteza imbere abaturage n’igihugu binyuze ku rugerero, bituma benshi mubo byagiriye akamaro bishimira iyi gahunda,bakanashishikarira kugira More...
Gakenke: Abaturage barishimira ko ibiva mubikorwa by’itorero n’urugerero bibagirira akamaro
Bamwe mu baturage bo mu karere ka Gakenke barishimira ko bimwe mubikorwa biva mu itorero n’urugerero bibagirira akamaro kuko usanga akenshi urubyiruko ruhurira mu itorero, nyuma yaho hari ibyo biyemeza More...
Ngororero: Uburyo bushya bwo gutoza Itorero ry’Igihugu buzegereza indangagaciro abaturage
Nyuma y’uko hashyizweho uburyo bushya bwo gutoza intore zo ku rugerero, abatuye akarere ka Ngororero basanga bizatuma abaturage benshi begerezwa amahirwe yo gusobanukirwa n’indangagaciro na kirazira More...
Rusizi: Uburyo bwo gutoza intore zo kurugerero bugiye guhinduka
Kugirango ibikorwa by’intore zo kurugerero birusheho kugera kumubare munini w’urubyiruko rurangije amashuri yisumbuye  Abashinzwe ibikorwa by’uburezi mu karere ka Rusizi bafite imyaka y’amashuri More...


text:
Uruhare rw’umubyeyi ukijijwe ntirugarukira gusa mu kugaburira umwana
Naratangaye cyane ubwo nasomaga aya magambo ari muri Yobu 1: 4-5
Kandi abahungu be biremeraga ibirori mu mazu yabo umwe umwe mu munsi yitoranirije, bagatumira na bashiki babo batatu ngo baze gusangira nabo. Nuko Iminsi y’ibirori byabo yarangira, Yobu akabatumira ngo abeze, akabyuka kare mu gitondo agatamba ibitambo byoswa bihwanye n’umubare wabo, kuko Yobu yavugaga ati” Ahari abahungu banjye bakoze icyaha, bahemukira Imana mu mitima yabo”. Uko niko Yobu yajyaga agenza iteka ryose. Yobu 1:4-5
Ubundi mu bisanzwe, tumenyereye ko umubyeyi ahangayika kuko abana batariye, badafite imyenda yo kwambara, batsinzwe mu ishuri… ariko kugera ku rwego rwo kwibaza nuko ubugingo bwabo buhagaze, ibyo ukabyitwararika!!!!! Nasanze bidasanzwe. “Ngo ahari abana banjye baba bakoze icyaha, bahemukira Imana mu mitima yabo!”
Yobu yitwararikaga ku Mana ngo atayicumuraho, yarazi ibanga ryo kubana neza n’Imana , kandi ni Imana yaramwirataga nkuko tubisoma muri Yobu 1:8” Uwiteka arongera abaza satani ati “ Mbese witegereje umugaragu wanjye Yobu, yuko ari ntawuhwanye nawe mu isi, ko ari umukiranutsi utunganye, wubaha Imana akirinda ibibi” Nta kuntu Yobu yarikujya kwibaza iby’ubugingo bw’abana be ,nawe ubwe bugingo bufite ikibazo. Yesu adusure.
Nasanze muri iki gihe ababyeyi twikunda ubwacu , tujya mu materaniro twasize abana mu ngo, tukajya mu masengesho, tukaririmba, tugasoma bibiliya kubwacu twenyine ariko ibyo kwibaza amaherezo y’ubugingo bw’abo mu ngo, abana bacu ndetse n’abandi bahaba bikaba kure kubi. Yesu adutabare .
Kutabamenyesha inzira y’Imana, kutabitaho mu by’Umwuka bibagiraho ingaruka mbi.
Ngo hari umwana wari ufite ababyeyi, igihe kimwe yadukana ingeso yo kujya yiba. Iyo se ngo yajyaga kumuhana , nyina yarabyangaga ati ndekera umwana. Yabikuriyemo kugeza ubwo yakuze yiba, ndetse aza no kugeza igihe kubwo kwiba baramufunga, bamukatira urubanza rwo gupfa. Mbere yuko bamwica, yasabye ko ngo bamuhamagarira nyina akagira icyo amubwira. Nyina ahageze , umwana yamusabye kumwegera ngo amwongorere, umwana yahise aruma ugutwi kwa nyina agukuraho, aramubwira ati nubwo bagiye kunyica, ariko nguciye ugutwi ngo uzabere akabarore n’abandi babyeyi, ati iyo undeka Data akampana kirya gihe , simba ngiye kwica!!! Yesu adutabare.
Ubundi mu nshingano z’umubyeyi ukijijwe, harimo no kwita ku bugingo bw’abana, kuko muri bibiliya haranditse ngo menyereza umwana inzira akwiye kunyuramo azarinda asaza atarayivamo.
Umunsi umwe umwana wanjye yansabye kutuganiriza ijambo ry’Imana nimugoroba tugiye kujya kuryama , adusomera ijambo ryamfashije riri mu Abefeso 6:1-4 “ Bana mujye mwumvira ababyeyi banyu mu Mwami wacu kuko aribyo bibakwiriye. Wubahe so na nyoko (iryo niryo tegeko rya mbere ririmo isezerano) kugira ngo ubone amahoro uramire mu isi. Namwe ba se, ntimugasharirire abana banyu, ahubwo mubarere mubahana, mu bigisha iby’Umwami wacu”. Arangije kuyasoma yaravuze ati rero buri muntu niyisuzume arebe niba yuzuza inshingano ze!! Amen. Twe nk’ababyeyi twasabye abana kutubwira niba twuzuza izo nshingano nabo bati ibindi ni byiza , ariko mukwiriye gushimangira ijambo ry’Imana hano mu rugo kuko rimwe turasengana ubundi ntidusengane!! Twabasabye imbabazi kandi ndimo ndinginga Imana ngo gahunda yo gusenga no gusoma ijambo ry’Imana mu rugo rwacu igire imbaraga.
Rimwe ngo umukozi w’Imana yaratashye ( Yitabye Imana) nuko ngo abantu baje iwe bararira cyane, ngo uko barira , bakavuga ngo n’ukuntu yatubereye umujyanama! Abandi bandi n’amagambo meza yatwigishije! N’ibindi byinshi… ngo nuko abana be baravuga ngo “ Nimumuririre wenda mwebwe mwaramubonaga, twe ibyo byose muvuga ntabyo twabonye!!!
Nubwo umubyeyi ukijijwe afite n’izindi nshingano nyinshi, ariko ndakwinginga nanjye nihereyeho ngo tuzirikane n’ubugingo bw’abana bacu ( vie spirituelle) “Namwe ba se, ntimugasharirire abana banyu, ahubwo mubarere mubahana, mubigisha iby’Umwami wacu”
Umwuka Wera adusure adusobanurire icyo gukora.
Vous avez répondu à ce message


text:
Icyo bibiliya ivuga ku gukora imibonano mpuzabitsina mbere yo gushyingirwa
Bibiliya ihana mu buryo budasubirwaho ubusambanyi n’imyitwarire mibi mu gukora imibonano mpuzabitsina, none se gukora imibonano mpuzabitsina mbere yo gushyingiranwa bifatwa nk’ubusambanyi ? Dukurikije ibivugwa mu 1 Abakorinto 7:2, “yego” ni igisubizo cyumvikana : “Ariko kuva hariho ubusambanyi, umugabo wese agomba kugira uwe mugore, n’umugore wese kugira uwe mugabo.” Muri uyu murongo,
Pawulo ahamya ko gushyingiranwa ari “umuti” uvura ubusambanyi. Mu 1 Abakorinto 7:2 havuga mu by’ukuri ko, bitewe n’uko abantu badashobora kwifata kandi abenshi bakaba bakunze gukora ubusambanyi batarashyingirwa, abantu bagombye gushaka abafasha. Maze bagashobora guhaza irari ry’imibiri y’abo biciye mu nzira nziza.
Kuba mu 1 Abakorinto 7:2 bashyira mu buryo bugaragara gukora imibonano mpuzabitsina mbere yo gushyingiranwa mu bisobanuro by’ubusambanyi, imirongo yose ya Bibiliya ihana ubusambanyi, nk’icyaha, nayo ifata gukora imibonano mpuzabitsina mbere yo gushyingiranwa nk’icyaha. Gukora imibonano mpuzabitsina mbere yo gushyingiranwa, biri mu bisobanuro Bibiliya itanga ku busambanyi. Hari Ibyanditswe Byera byinshi bivuga ko gukora imibonano mpuzabitsina mbere yo gushyingiranwa, ari icyaha (Ibyakozwe n’Intumwa 15:20 ; 1 Abakorinto 5:1 ; 6:13, 18 ; 10:8 ; 2 Abakorinto 12:21 ; Abagalatiya 5:19 ; Abefeso 5:3 ; Abakolosayi 3:5 ; 1 Abatesalonike 4:3 ; Yuda 7). Bibiliya ishyigikiye kwifata burundu mbere yo gushyingiranwa. Imibonamo mpuzabitsina hagati y’umugabo n’umufasha we nibwo buryo bwo gukora mibonano mpuzabitsina, bwemewe n’Imana (Abaheburayo 13:4).
Inshuro nynshi cyane, twibanda ku ruhande rwo “kwishimisha” mu mibonano mpuzabitsina, tukirengagiza ko hari urundi ruhande rwo—kubyara. Guhuza ibitsina hagati y’abashyingiranywe birashimisha cyane, kandi niko Imana yabiteganyije. Imana ishaka ko abagabo n’abagore banezezwa n’igikorwa cy’imibonano mpuzabitsina mu rwego rw’abashyingiranywe. Indirimbo za Salomo n’ibindi bice byinshi bya Bibiliya (nko mu Migani 5:19) bigaragaza neza umunezero uba mu gukora imibonano mpuzabitsina. Ariko umugabo n’umufasha we, bagomba gusobanukirwa ko umugambi w’Imana mu gukora imibonano mpuzabitsina, harimo no kubyara abana. Niyo mamvu, iyo umugabo n’umufasha we batagombye gukora imibonano mpuzabitsina mbere yo gushyingiranwa, kuko ari ibintu bibi kabiri—bashimishwa no gukora imibonano mpuzabitsina batemerewe, kandi bakagerageza n’amahirwe yo gutanga ubuzima, batubahirije gahunda y’umuryango Imana yageneye buri mwana.
Mu gihe gukora ibyo bidashobora kubabuza gutandukanya icyiza n’ikibi, kabone n’iyo ubutumwa buri muri Bibiliya, bwerekeye gukora imibonano mpuzabitsina mbere yo gushyingiranwa, bwaba bwarubahirijwe, byatuma indwara zandurira mu myanya ndangabitsina zigabanuka, kugabanya gukuramo inda, kugabanya umubare w’abagore badafite abagabo babyarira iwabo no kugabanya inda zititeguwe, ndetse no kugabanya umubare w’abana bakura batazi ababyeyi bombi mu buzima bwabo. Kwifata ni yo politike yonyine y’Imana, ku byerekeye gukora imibonano mpuzabitsina mbere yo gushyingiranwa. Kwifata kandi ni byo bikiza ubuzima, ni byo birengera impinja, ni byo biha agaciro nyako imibonano mpuzabitsina, ndetse, cyane cyane, ni byo bihesha Imana icyubahiro.
*Source : gotquestion


text:
Urwenya-“Mujye mubatangatanga mubagotagote “
“Mujye mubatangatanga mubagotagote “
Ejo bundi aha abanyeshuri bagiye mu biruhuko by’iminsi mikuru. Umubyeyi umwe utaragize amahirwe yo kwiga aza kubaza abana be babiri biganaga mu ishuri amanota n’imyanya bagize nk’abandi babyeyi bose. Umuto avuga ko yabaye uwa mbere agira amanota 75.
Mukuru we nawe ati "Nabaye uwa nyuma ngira amanota 32". Umubyeyi nawe ati "Nuko nuko bana banjye, mujye mubatangatanga mubagotagote bajyemo hagati, mube inkingi z’ishuri, arangije abahemba kimwe.
Shyiraho Igitekerezo!
Subscribe to: Post Comments (Atom)


text:
Impamvu: iyo ibyo bimenyetso by’indwara byagaragaye ku mbuto, bishobora kwangiza umusaruro bitewe n’ibdukikije. Zimwe mu ndwara zituma habaho gutakaza cyane kurusha izindi, bituma haboneka igisubizo ku kibazo cya kubera iki ibirayi gigomba gusuzumwa. Indwara nka ring rot, late blight na leafroll zifata ku mbuto, zigakura no ku gihingwa ni ingenzi. Imbuto zitangiye kugerwaho n’indwara zikurwa mu zindi vuba na bwangu kugira ngo zitanduza izindi. Hari izindi ndwara nka rhizoctonia black scurf na pithium leak, zo ntabwo zikomeye cyane. Wibuke ko itakazwa ry’umusaruro riterwa cyane n’uburyo ibidukikije bimeze, n’ihangana ry’indwara. Mu guhangana n’ingaruka ku musaruro w’ibirayi, ni ugukoresha imbuto zimeze neza. Hari uburyo 2 bwo gutunganya imbuto z’ibirayi. Gukuramo imbuto z’ibirayi zangiritse mu bubiko. Imbuto zangirika cyane iyo ziri mu bubiko. N’uburyo bw’ibka ryazo rirakemangwa. Izi ndwara 20 tuvuga zishobora kuboneka gusa kuri interinet nka pdf kugira ngo ubisome ukoresha ibyo bita adobe acrobat software. Gusoma ni ubuntu kuri adobe. Ryari: ibimenyetso byose twavuzeho bigomba kugaragara mbere yo gutera izo mbuto, izindi zishobora kuboneka mu gukora imbuto cyangwa mu ihunika. Iyo zirobanuye bituma zitanga umusaruro mwiza kandi zikaba zanagurwa cyane. Zigirira akamaro kuwazihize ndetse n’abazigura. Iyo zahiswemo ko ari nziza, ntabwo ugomba kwirara ku buryo wakomeza bikagera no mu bigo by’igenzura. Iyo habonetse ikibazo ku bwiza bw’ mbuto byoherezwa ahandi abaguzi bakabaza ku byo batanze. Iyo umusaruro ugabanyutse nta amategeko ahari hakoreshwa uburyo bushaje. Abaguzi bakomeza kubikurikirana. Igishushanyo cya 1 kerekana ifoto y’umusaruro w’ibirayi mu majyruguru y’uburasirazuba ikerekana n’iburyo indwara zifata umusaruro w’ibirayi n’ububiko n’igihe zikunda gufatira.
Gute: indwara 20 zavuzweho ziri mu bice itatu ugendeye aho ibimenyetso biri:
Iyo ibimenyetso biri inyuma: indwara 4 muri zo zigaragara iyo ibimenyetso bigaragara inyuma ku rubuto. Ibimenyetso biba biri ku buso bw’urubuto bigaragara na none ku ruti, igice gihera ku ruti no ku tundi tugihinguka ku ruhande. Ni ingenzi mu kubireba.
Iyo ibimenyetso biri imbere: indwara 5 muri zo, ntizigaragaza ibimenyetso ku musaruro inyuma, ibimenyetso biba biri imbere. Indwara z’imbere zisuzumwa bitewe n’ibimenyetso ukoresheje kubikata utambitse cyangwa uhagaritse. Kugira ngo urebe ibimenyetso.
Iyo ibimenyetso biri imbere n’inyuma: indwara 11 muri zo zigarargaza ibimenyetso imbere n’inyuma. Iyo ibimenyetso biri inyuma, uragikata kugira ngo urebe aho ubwandu bugarukira. Ibi bifasha mu kumenya vuba cyangwa bitinze uko byagenda byangirika.
Amakuru arambuye ku bimenyetso ugenda ureba indwara imwe ukwayo. Kumenya ibigize ikirayi haba imbere cyangwa inyuma ni ingenzi mu kumenya indwara n’uko zandura ibi byagaragaye ku gishishwa. Aya magambo niyo akoreshwa mu kugaragaza indwara: periderm(igishishwa muri rusange, kuba n’ifu, kwanirika igishishwa, kuba umukara.) Lenticels (udukoko dutoya nka bacterialrot na pinkrot) stolon, phloem vascular ring na cortex.
Mu igenzura ry’indwara z’ibirayi hari aho ushobora gusoma byinshi kandi byiza byagufasha. Ariko kubera ko hari amategeko agenda ahinduka kenshi, amakuru make gusa niyo arimo. Amakuru ku igenzura bwa mbere mu ihinga, ari mu kureba indwara imwe ukwayo.
Impamvu, igihe n’uko imbuto z’ibirayi zikorerwa isuzuma
Impamvu: iyo ibyo bimenyetso by’indwara byagaragaye ku mbuto, bishobora kwangiza umusaruro bitewe n’ibdukikije. Zimwe mu ndwara zituma habaho gutakaza cyane kurusha izindi, bituma haboneka igisubizo ku kibazo cya kubera iki ibirayi gigomba gusuzumwa. Indwara nka ring rot, late blight na leafroll zifata ku mbuto, zigakura no ku gihingwa ni ingenzi. Imbuto zitangiye kugerwaho n’indwara zikurwa mu zindi vuba na bwangu kugira ngo zitanduza izindi. Hari izindi ndwara nka rhizoctonia black scurf na pithium leak, zo ntabwo zikomeye cyane. Wibuke ko itakazwa ry’umusaruro riterwa cyane n’uburyo ibidukikije bimeze, n’ihangana ry’indwara. Mu guhangana n’ingaruka ku musaruro w’ibirayi, ni ugukoresha imbuto zimeze neza. Hari uburyo 2 bwo gutunganya imbuto z’ibirayi. Gukuramo imbuto z’ibirayi zangiritse mu bubiko. Imbuto zangirika cyane iyo ziri mu bubiko. N’uburyo bw’ibka ryazo rirakemangwa. Izi ndwara 20 tuvuga zishobora kuboneka gusa kuri interinet nka pdf kugira ngo ubisome ukoresha ibyo bita adobe acrobat software. Gusoma ni ubuntu kuri adobe. Ryari: ibimenyetso byose twavuzeho bigomba kugaragara mbere yo gutera izo mbuto, izindi zishobora kuboneka mu gukora imbuto cyangwa mu ihunika. Iyo zirobanuye bituma zitanga umusaruro mwiza kandi zikaba zanagurwa cyane. Zigirira akamaro kuwazihize ndetse n’abazigura. Iyo zahiswemo ko ari nziza, ntabwo ugomba kwirara ku buryo wakomeza bikagera no mu bigo by’igenzura. Iyo habonetse ikibazo ku bwiza bw’ mbuto byoherezwa ahandi abaguzi bakabaza ku byo batanze. Iyo umusaruro ugabanyutse nta amategeko ahari hakoreshwa uburyo bushaje. Abaguzi bakomeza kubikurikirana. Igishushanyo cya 1 kerekana ifoto y’umusaruro w’ibirayi mu majyruguru y’uburasirazuba ikerekana n’iburyo indwara zifata umusaruro w’ibirayi n’ububiko n’igihe zikunda gufatira.


text:
Urwenya-Umugabo Nyirumuvinyo
Umugabo Nyirumuvinyo
Umunsi umwe, umugabo Nyirumuvinyo yanyarukiye ku kabari nuko ahasanga bagenzi be bakorana maze si ugufata ku mazi biratinda.
Nyirumuvinyo yaranyoye arahaga, yumvise zatangiye kumureka mu muhogo ku buryo atabashaga kumira indi ngo igende, nibwo afashe inzira ijya itaha. Inzira yose yagendaga arandura ibishyitsi n’amano ye, agenda adandabirana yandika umunani, n’uko aba ageze imbere y’umuryango iwe mu gicuku, ni ko gukora mu mufuka, akuramo urufunguzo ngo yugurure. Yarwanye na serire bigera aho ananirwa, nuko yiyicarira hasi arasinzira umugono uba wose. Kera kabaye aricura yumva ashaka kunyara (Ubwo rwa rufunguzo rwari rukiri muri serire mu rugi) ni bwo afunguye, arinjira ageze muri salon aranyara, arangije arasohoka arafunga ubundi arongera ariryamira !
Shyiraho Igitekerezo!
Subscribe to: Post Comments (Atom)


text:
Mu gihe habura iminsi micye ngo hizihizwe umunsi mukuru w’abakundanye, IGIHE Ltd yateguye irushanwa rigenera umwanya ababyifuza wo gusangiza abasomyi ba IGIHE inkuru mpamo z’urukundo rwabo, hagatoranywa eshatu zahize izindi, zikagenerwa ibihembo byinshi bitandukanye.
Iri rushanwa ribaye ku nshuro ya gatatu, ryagizwemo uruhare n’abafatanyabikorwa batandukanye bageneye ibihembo batatu bazabasha gutsinda. Aha rero twifuje kubasangiza bimwe muri ibyo bihembo mu mafoto, mwihere ijisho mutekereza ku bihe byiza abazatsinda bazagira.
Muri byo harimo gusangira n’abakunzi babo muri restaurants nziza ndetse no kumarana ijoro ryose muri zimwe muri hoteli zikomeye mu Mujyi wa Kigali ndetse n’ibindi byinshi mwasanga mu nkuru y’ubushize
Zimwe muri hoteli na restaurants zageneye ibihembo abazahiga abandi mu irushanwa:
The Manor Hotel
Iyi Hoteli iherereye I Nyarutarama, ikaba yaratanze ifunguro rya nimugoroba n’ijoro rimwe muri kimwe mu byumba byayo byiza cyane; abonnement y’ukwezi muri “gym yabo ndetse na piscine”
Galaxy Hotel
Iyi Hoteli iherereye mu Kiyovu, ikaba yaratanze amafunguro ya nimugoroba ndetse n’ijoro rimwe muri kimwe mu byumba byiza byaho.
Hotel Villa Porto Fino
Iyi Hoteli iherereye I Nyarutarama nayo, yatanze ifunguro rya nimugoroba ndetse n’ijoro rimwe muri kimwe mu byumba byiza byaho.
Restaurant L’Epicurien
Iyi resitora iherereye ku Kimihurura, yatanze amafunguro ya saa sita cyangwa nijoro bitewe n’icyo abatsinze bazaba bihitiyemo.
Usibye ibi bihembo kandi, hari n’impano nziza za bimwe mu bicuruzwa bya
La ceremoniale harimo “tableau” na “vase” byiza cyane abatsinze bazihitiramo; igishushanyo(portrait) cy’ ifoto y’abakundana bazaba bihitiyemo kizakorwa na Inkstain; impano za bimwe mu bicuruzwa bya Monaco Cosmetics birimo ibya Bruno Vassari, za deodorants, body sprays, make up n’ibindi byinshi…
Kwakira inkuru z’abifuza kwitabira iri rushanwa bizasozwa kuri uyu wa Kane tariki 12 Gashyantare i saa sita z’ijoro.
Urifuza kwitabira iri rushanwa wohereza inkuru y’urukundo rwanyu, wowe n’umukunzi wawe? Biroroshye, kanda hano umenye ibisabwa.


text:
Byose Yesu abikora neza. Pastor Desire Habyarimana
«Baratangara cyane bikabije baravuga bati ‘Byose abikora neza : Azibura ibipfamatwi kandi akavugisha ibiragi’ » Mariko 7:37.
Yesu byose abikora neza, kuko Imana ntigeragezwa n’ ikibi cyangwa ngo igire uwo ikigerageresha. Aho Imana ikunyiza n’ubwo wowe wabona ari habi, ku iherezo uzasanga byose yabikoze neza. Iyo mibabaro azayihindura umunezero.
Niba ibyo unyuramo atari ingaruka zo kutumvira Imana, ugire amahoro Yesu byose abikora neza. Abaroma 8: 28 haranditswe ngo “Ku bakunda Imana byose bifataniriza hamwe kubazanira ibyiza. Ibyo byose byakubabaje, Yesu yabasha kubihindura byiza.”
Inzira za Yesu ushobora kutazumva kuko yitwa igitangaza. Azahora adutangaza, ibye ntibimenyerwa kandi uwibwira ko hari icyo azi aba ari nta cyo aramenya ukurikije ibyo yakagombye kumenya. Kristo ni mugari cyane. “Tumufiteho byinshi byo kuvuga, ariko biruhije gusobanura” Abaheburayo 5:11. Na ho yakunyuza aho utumva uzajye umubwira ngo sindi kubyumva, ariko ngufitiye icyizere (confiance) kuko aho unjyana ari heza.
Nta bwo byananiye Imana kunyuza Abisirayeli mu nzira ya bugufi, ariko Imana yanze ko bazabona intambara bagasubira inyuma ihitamo kubanyuza mu nzira z’ibizigu kugira ngo ibigishe kubaha Imana kandi ibakuremo ikivange cy’abanyamahanga (Guteg. 8).
Bamaze imyaka 40 barimo kwiga ijambo rimwe rivuga ngo “Imana byose ibikora neza.” Kandi ubabajije bose bahamya kugira neza kw’Imana (Zaburi 105). Abantu iyo batanga ubuhamya, bakubwira ibitangaza ariko ntibakubwire mbere y’uko bagera ku bitangaza uko byari bimeze. Ariko umuntu udafite icyo yishinja, akubwira mu butayu uko yitwaye cyangwa uko yari imbere y’uko agera ku migisha, akavuga uko Imana ikura umuntu hasi ikamujyana hejuru kuko byose Yesu aba yarabikoze neza, uwo muntu akazabivamo nta mutima umucira urubanza.
Nebukadineza yagize ubwibone, Imana imwohereza kurisha mu ishyamba mu imyaka 7. Yarimo kwiga ijambo rivuga ngo “Imana byose ibikora neza,” kuko akenge kagarutse yashimye ibaho ibihe bidashira, aravuga ngo “…wimika abami ugakuraho abandi.” Imana iti “Ubwo wamenye ko nkora byose neza, subira mu bantu.” Nebukadineza yasanze ubwami bumutegereje. Nawe niwamenya ko Yesu byose abikora neza, imigisha yawe iragutegereje.
Yesu ashobora gukora ikintu, abantu bose bati “Akoze nabi,” ariko wowe yabikoze neza. Yesu yakijije impumyi ku isabato, Abafarisayo bati “Akoze nabi gukiza umuntu ku isabato. Uwo muntu ni umunyabyaha!” Uwakize bamubajije, ati “Icyo nzi ni uko nari impumyi ariko nkaba ndeba.”
Yesu ashobora kugucisha ahantu, kuko utahumva ukamubwira ko ari mubi, ko abikoze nabi. Ariko we abona ari byo byiza. Kumwita mubi kwawe ntibimugira mubi, uko wamwita kose aguma ari Yesu. Ashobora byose kandi akora ibintu neza. Dawidi Imana yaramubwiye ngo “Nzakwigisha nkwereke inzira unyuramo, kandi nzajya nkugira inama.”
Kwiga biragora, ubwiye umunyeshuri uti “Mwalimu kukwima amanota yagize neza!” ntiyakumva kuko umunyeshuri arashaka kwimuka. Ariko yimukanye ubuswa buzagira ingaruka no ku bantu azaha serivisi… Ibaze nka muganga bapfuye kumwimura gusa, abo azavura… Ibaze nk’umushoferi bapfa guha permis abo bantu yazatwara? Kumwima amanota baba bagize neza, azabimenya nyuma ko mwarimu yabikoze neza abonye aho anyuze.
Yesu yatinze kujya kwa Lazaro, kandi bamutumyeho bose bati “Abikoze nabi, iyo aza atarapfa.” Bari bazi ko Yesu akiza abarwaye gusa, bataramenya ko ari we gupfa no kuzuka. Ibyo utazi si uko bitabaho, kandi Kristo aragutse. Ibye ntiwabimenya byose. Yesu we gutinda yari azi ko abikoze neza n’ubwo bose bavugaga ngo abikoze nabi. Umunsi yaje akazura Lazaro, bose barahinduye baravuga ngo “BYOSE ABIKOZE NEZA.” Yohana 11.
Yesu ashobora kukwima akazi yabikoze neza, akagukenesha yabikoze neza kugira ngo nukora uzibuke abakene. Ushobora kuvuka mu buryo bugoye, kugira ngo abazavuka nkawe uzabagirire umumaro; ushobora gusonza Yesu abikoze neza kugira ngo uzafashe abashonji niwayikira; ushobora kubahwa kugira uzabwirize abo mungana Yesu akaba abikoze neza; Yesu ashobora kukunyuza aho utumva, ariko mugirire icyizere byose abikora neza.
Yesu rimwe yari arimo koza ibirenge by’abigishwa be, arababwira ngo “Icyo nkoze ubu ntimwakimenya, ariko muzabimenya hanyuma impamvu umwigisha ariwe yoza abigishwa.”
“Nzi ibyo nibwira nbagirira, ni amahoro si ibibi” Yeremiya 29:11. Gusa twemere kuba mu mugambi w’ Imana kandi nta cyo wahindura ku byo yagambiriye kuri wowe. Emera ko Yesu abikora neza gusa.
Matayo 5:11-12 haravuga ngo “Namwe muzahirwa ubwo bazabatuka bakabarenganya, bakabeshyera ibibi byinshi babampora. Muzanezerwe, muzishime cyane kuko ingororano zanyu ari nyinshi mu ijuru, kuko ari ko barenganyije abahanuzi ba mbere.”
Ushobora kuba urimo kubona ibintu bibi, utazi n’uko uzabivamo. Ariko humura byose Yesu azabikora neza. Amen! Ibyo bigutere kwishimira muri Kristo iteka ryose (Abafilipi 4:4). Imana ikomeze kubakorera byose neza.


text:
Imana iracyavuga! Dr Fidèle MASENGO
IMANA IRACYAVUGA!
Yobu 33:14 - Imana ivuga rimwe, Ndetse kabiri nubwo umuntu atabyitaho.
Incuro ninshi mu Gitabo cy ’ Ibyahishuwe haravuga ngo: "Ufite ugutwi niyumve ibyo Umwuka abwira amatorero."
Nibajije cyane impamvu iryo jambo rigarukwaho kenshi muri Bibiliya ntekereza ko ahari Imana izi ko bigora cyane abantu kumva. Abantu benshi bahutiraho kuvuga ariko kubona umuntu ukumva muri ino minsi biragoye. Abantu bumva Imana ni bake. Abanyatorero bafite ikibazo gikomeye cyo kumva Imana kandi ihora ivuga. Benshi nta matwi bafite yo kuyumva ivuga ahubwo bafite amatwi yo kujya kubaza abandi icyo yavuze n’icyo yabavuzeho!
Samuel yabaga mu rusengero, yararaga iruhande rw’Isanduku y’Isezerano ariko yarataramenya ijwi ry’Imana. Yarazi ijwi ry’umuhanuzi Eli ariko atazi ijwi ry’uha Eli guhanura.
Kimwe mu bibazo abantu bafite n’uko batumva Imana ahubwo bumva ababahanurira mu izina ry’Imana. Ntabwo mvuga ko guhanurirwa ari bibi, ariko ndahamya ko umuntu atagomba kunyurwa no kumva Imana ihora imuvugisha inyuze mu bandi! Samuel yari atunzwe n’ijambo Imana yanyuzaga muri Eli ariko igihe cyari kigeze ko nawe yiyumvira ijwi ry’Imana.
Eli amaze kumenya ikibazo cya Samuel, niko kumubwira ati "Genda subira kuryama. Niyongera kuguhamagara umusubize uti ’Uwiteka, vuga kuko umugaragu wawe nteze amatwi.’ "(I Sam 3:9).
Aho ntiwaba umaze imyaka mu rusengero ariko utarumva ijwi ry’Imana? Njye Ikintera imbaraga muri uru rugendo ni uko mpora nshaka kumva ijwi ry’Imana kandi koko iravuga.
Yobu ati: Mu nzozi mu iyerekwa rya nijoro, Igihe abantu bashyizweyo, Basinziriye ku mariri yabo. Ni ho yumvisha amatwi y’abantu, Igashyira ikimenyetso ku byo ibigisha,
Imana iracyavuga! Ushobora kuyiyumvira ubwawe cg ugahitamo kujya ubaza ibyo yavuze. Uramenye kuko Abenshi bavuga ko yavuze atariyo iba yavuze. N’ubwo Imana ivuga ntabwo ivugavuga!
Mugire umunsi mwiza mwese!
Dr Fidèle MASENGO, Foursquare Church Kimironko masengof@yahoo.fr


text:
Wari ukwiriye gupfa, ariko ntugipfuye ,kuko wajyaga uheka isanduku y’Uwiteka Imana!
“ Hoshi, igendere wigire Anatoti mu gikingi cyawe, kuko wari ukwiriye gupfa, ariko sindi bukwice muri iki gihe, kuko wajyaga uheka isanduku y’uwiteka Imana imbere y’umukambwe wanjye Dawidi, kandi kuko wababaranaga nawe mu byamubabaje byose” 1 Abami 2: 26
Hariho ibyo Imana yakwibukaho! Imana ishimwe cyane. Aya magambo yavuzwe na Salomo ubwo yari amaze kwima ingoma ayabwira Umutambyi Abiyatari .
Nkuko abantu bagira igihe cyo kwibuka abantu babagiriye neza, ababagiriye umumaro mu gihe runaka, ababagiriye nabi, Imana nayo ijya igira igihe cyo kwibuka!
Nasanze hari abo Imana yibukaho ibibi. Hari aho yageze ngo yibuka abantu bagiriye nabi Abisirayeri ubwo bavaga muri Egiputa, ngo kuko babimye inzira, maze itegeka ko babarimbura, hari n’abo ijya yibuka bakoze ibintu byiza maze ikabagororera. Bibiliya ijya itubwira mu gitabo cy’Abaheburayo ngo “Kuko Imana idakiranirwa ngo yibagirwe imirimo yacu” bivuze ngo Imana ihora izirikana ibyiza wakoze.
Abiyatari kuri we cyari igihe cyo kwicwa, cyari igihe cy’akaga ariko atabarwa nuko hari icyiza yakwibukirwaho ngo kuko yajyaga aheka isanduku y’ Uwiteka! Imana ishimwe
Njya ntangazwa na Nehemiya , icyo yakoraga cyose yajyaga ahita abwira Imana ngo ibyo nabyo izabyibuke ibimuhere ingororano! Yari aziko hari Imana izi kwitura.
Hezekiya ngo Imana yamutumyeho ko agiye gupfa ngo atunganye iby’urugo rwe nk’usezera, maze ngo yerekera ivure atangira kwibutsa Imana ibyiza yumvaga yakwibukirwaho! Kuko yumvaga bihari.
Nandika aya magambo, nakwibutsaga ko Imana idakiranirwa ngo yibagirwe imirimo yacu myiza, nanakwifuriza kongera cyangwa gukora ibintu Imana yakwibukiraho mu gihe runaka, kwubaka inzibutso washyira imbere y’Imana bibaye ngombwa, uretse ko ushobora no kutabyibuka ariko abantu bo bakabyibuka . Imana iduhane umugisha
Ibihe byiza


text:
Mu gihe banki ya Kigali yizihiza imyaka 50 ishinzwe, bamwe mu bayigana baratangaza ko banyurwa n’uburyo bakirwa ndetse no koroherezwa kubona inguzanyo.
Ikigo cy’Igihugu gishinzwe guteza imbere Amakoperative (RCA) cyashyizeho amabwiriza mashya agamije kuzamura imitungo no kunoza imikoranire mu makoperative y’abamotari.
Abaturage bo mu Murenge wa Musha mu Karere ka Rwamagana bitabiriye amatsinda yo kwizigama, baravuga ko batangiye bazigama igiceri k’ijana kikabafasha kubona inguzanyo isaga miriyoni.
Ibigo by’amashuri abanza n’ayisumbuye byo mu karere ka Kamonyi ku bufatanye n’ababyeyi barahamagarirwa gutoza abana kuzigama, babateganyiriza ejo heza.
Ayinkamiye Emerence umuyobozi w’akarere ka Rutsiro, aributsa ababyeyi ko gutoza abana kwizigamira, ari ukubagabanyiriza ibibazo bashobora guhura nabyo imbere.
Abaturage b’amikoro make bo muri Gasabo barakangurirwa kwizigamira binyujijwe muri gahunda yiswe “Igiceri Program”, kuko abayitabiriye hari ibyo itangiye kubagezaho.
Imibare igaragaza ko abagore bo mu Ntara y’Amajyaruguru bakiri inyuma mu kugana ibigo by’imari, bitewe n’uko abagabo bakibafatirai byemezo.
Ubushakashatsi bwakozwe na Minisiteri y’imari n’igenamigambi muri uyu mwaka bwerekanye ko 91% bya’abatuye Intara y’Amajyaruguru bakorana n’ibigo by’imari.
Abatuye mu Murenge wa Mushubati mu Karere ka Rutsiro bavuga ko bahinduye imibereho yabo babikesha kujya mu matsinda yo kuzigama no kugurizanya.
Abaturage bo mu Murenge Shyara mu Bugesera ntibishimiye serivisi bahabwa n’Umurenge SACCO yabo, mu gihe baje kwishyura ubwisungane mu kwivuza.


text:
GISAGARA: UMURENGE SACCO WATUMYE BAMENYA KO ATARI ABAKENE
Mbere yo kugira aho babitsa, bamwe mu batuye umurenge wa Gishubi na Save ho mu karere ka Gisagara bahoraga bakennye bigatuma bumva baragowe ndetse bibarira mu batindi kuko ayo babashaga kwinjiza ntaho bagiraga bayashyira habafasha kuyazigama usibye kuyashyira abanyatubari.
Umurenge Sacco aho wagereye mu baturage benshi barawugana batajyanywe gusa no kuguza amafaranga abafasha kwiteza imbere ahubwo bakanajyanwa no kubitsa ayo bakoreye bityo akazagwira bagatekereza imishinga yo kubateza imbere. Mbere y’uko aya mashyirahamwe yo kubitsa no kugurizanya aza, benshi mu baturage bavuga ko babonaga amafaranga bakayajya mu bubari agashira bakisubirira mu buzima bwa gikene bigatuma babona ntafaranga bagira.
Filipo Habimana utuye umurenge wa Gishubi ati “Nagiye nkora mu bishanga by;umuceri, bakampemba ngataha mfite amafaranga ahagije, ariko sinajyaga nyageza mu rugo kuko nahitiraga ku kabari nkayanywera bwacya nkabona nasubiye kuba umutindi ariko ubu ndizigamira muri Sacco nkaba nziko ngize ikibazo kintungura ntabura udufaranga two kwitabaza”
Mariya Nyirasikubwabo utuye mu murenge wa Save ati “Mbere nta mafaranga nagiraga rwose kuko ntayo nabonaga, ariko aho ngiriye muri Sacco nkajya njyana duke mbonye, utwo nkura mu bimina, none ubu nanjye ngeze aho nkora udushinga duto nacuruza ibitoki byose bivuye kuri Sacco yaje kudufasha kwizigamira”
Ubuyobozi bw’akarere ka Gisagara nabwo bushishikariza abaturage bose baba basigaye bataragana Sacco ko barebera kuri bagenzi babo bamaze kwiteza imbere mu bikorwa bitandukanye babikesha Sacco ibaguriza ikanababikira.
Hesron Hategekimana umuyobozi w’akarere wungirije ushinzwe ubukungu n’iterambere mu karere ka Gisagara, avuga ko abaturage bose nibemera kujya muri za Sacco kandi bagakurikiza inama bagirwa, ntakizababuza gutera imbere.
Ati “Kujya muri Sacco ni ingirakamaro, ntawe uzongera gukenera kwanika amafaranga yari yaribitse mu gikopo cyangwa mu ihembe, kuko ubu abaturage bamenye sacco. Ikindi cyiza ni uko abaturage basigaye bagenda bakagurizwa bityo bakabasha kwikenura no gukora imishinga ibyara inyungu”
Umubare w’abaturage bataritabira Sacco niwo muke, kandi akarere gakomeje ubukanguranmbaga kuburyo mugihe gito ntawe uzaba atarajya muri Sacco


text:
‘’Hahirwa abakiranura, Kuko ari bo bazitwa abana b’Imana’’ Matayo 5:9
Aya ni amwe mugambo Yesu yavuze, mugihe yarondoraga abahiriwe. Ubundi gukiranura si ibintu abantu benshi bashobora kubera ko akenshi baba bishakira ko bitabaturukaho.
Umuntu kugira ngo abeho atuje ahitamo kutagira uruhande ajyamo kugira ngo abere nwiza impande zose. Umuntu ushobora guharanira kuzana amahoro mu bandi si buri wese, ariko arahirwa ubikora.
Ni kenshi usanga abantu basigana kubera imyemerere yabo. Iyo banananiwe kumvikana umwe ahita abwira undi ati, ‘Korera Imana yawe uko ubyumva, nanjye nyikorere uko mbyumva!’ Bene iki cyemezo, ntigituma ubucuti bw’aba bantu buramba, ahubwo bugenda burangira.
Akenshi ibyo tuba dupfa ntibiba ari iby’ingenzi. Yesu yaravuze ati, “Ibyo ni byo bose bazabamenyeraho ko muri abigishwa banjye, nimukundana.” Yohana 13:35. Gukunda amahoro ni byiza ariko ntibihagije; dukwiye kuba abazana amahoro mu bandi.
Mu Isezerano Rishya,igihe habagaho ukutumvikana ku biryo bimwe na bimwe kuko hari abavugaga ko ibyo abandi barya ari ibihumanya.
Pawulo yagize ati, ‘Uhereye none twe gucirana imanza mu mitima, ahubwo tugambirire iki: ko umuntu adashyira igisitaza cyangwa ikigusha imbere imbere ya mwene Se. ndabizi kandi nemejwe rwose n’Umwami Yesu, yuko ari nta gihumanya ubwacyo, keretse utekereza ko ikintu gihumanya ni we gihumanya.
Niba mwene So aterwa agahinda n’ibyo urya, ntuba ukigendera mu rukundo. Uwo Kristo yapfiriye ntukamurimbuze ibyo kurya byawe.’
‘’Icyiza cyawe cye gusebywa, kuko ubwami bw’Imana atari ukurya no kunywa, ahubwo ari ubwo gukiranuka n’amahoro no kwishimira mu Mwuka Wera. Ukorera kristo atyo aba anezeza Imana kandi ashimwa n’abantu.’’ ‘Nuko rero dukurikize ibihesha amahoro n’ibyo gukomezanya.
Ntimugasenye umurimo w’Imana ku bw’ibyo kurya. Byose ntibihumanya ariko urya ibisitaza abandi azabona ishyano. Ibyiza ni ukutarya inyama cyangwa kutanywa vino, cyangwa kudakora ikindi cyose cyasitaza mwene So, kikamugusha kikamuca intege.
Mbese ufite kwizera? Niba ugufite ukwigumanire mu mutima wawe imbere y’Imana. Hahirwa uticira ho iteka ku byo yemeye.’ Abaroma 14:13-22.
Mu gihe nk’iki n’ibindi bitavuzwe haruguru, uba ukenmewe nk’uwaba inkomoko y’amahoro. Amahoro ni ikintu gikomeye mu buzima, niyo mpamvu kuyaharanira bigora ariko Imana igushakaho gukiranura uzaba uhirwa kuko uri umwana w’Imana.


text:
ADEPR BYUMBA: CHRORALE TURI MU RUGENDO YATOYE ABAYOBOZI BASHYA
Nyuma y’uko taliki 03 Ugushyingo 2013 komite y’inzibacyuho y’iyi chorale yariho icyuye igihe hagatorwa komite nshya , ku cyumweru taliki 19 Mutarama 2013 ahagana saa tanu ni bwo ku rusengero rwa ADEPR ahari icyicaro cy’itorero ry’Akarere ka Gicumbi, umudugudu wa Bugunga habereye umuhango wo gusengera komite nshya ya korali TURI MU RUGENDO.
Mbere y’uko iyi komite isengerwa ikaba yarabanje kumurikira ubuyobozi bw’itorero hamwe n’abaterankunga ba Choale iteganyabikorwa bihaye (Plan of Action) rishobora gutuma iyi korali irushako kwiyubaka, bakaba baragaragaje ko ku ikubitiro bateganya ivugabutumwa mu ntara zitandukanye, amahungurwa mu byiciro by’abagize korari ndetse no kurushaho kwiyubaka.
Uwo muhango ukaba warayobowe n’umushumba w’itorero ADEPR Akarere ka Gicumbi Rev. Past MURINDAHABI Canisius, afatanyije n’abayobozi b’umudugudu wa Bugunga, abayobozi b’amakorali akorana umurimo n’iyo korali imbere y’imbaga y’Abakristo.
Rev. Past MURINDAHABI Canisius
Mbere yo gusengera iyo komite, umuyobozi yabanje kubasomera ijambo ry’Imana muri 1Timoyeyo 4:12-13 handitswe ngo “Ntihakagire uhinyura ubusore bwawe, ahubwo ube icyitegererezo cy’abizera ku byo uvuga, no ku ngeso zawe no ku rukundo, no ku kwizera no ku mutima uboneye. Kugeza aho nzazira, ujye ugira umwete wo gusoma no guhugura no kwigisha.”
Yakomeje abwira abari bagiye gusengerwa ko bagiye kurambikwaho ibiganza n’abayobozi bafatanyije n’itorero kugira ngo umurimo Imana ibahamagariye bawukorane umwete bafite umurava kugira ngo bahanurire itorero.
Muri uyu muhango abayobozi b’itorero bakaba baremereye iyi korari ko aho bazajya bacyenera ubufasha ko bazajya babubaha kandi ko bazajya baba hafi kugira ngo babagire inama.
Twakwibutsa ko iyi korali kugeza ubu mu mwaka w’2012 yamaze gushyira ahagaragara indirimbo z’amashusho mu muzingo yise “URI IMBONI YANJYE,” ndetse kugeza ubu ikaba taliki 26 Ukuboza 2013 yarashyikirijwe igihembo cyiswe SIFA AWARD 2013 na ISANGE.COM LTD nka korali y’umwaka yagize Audio nziza.


text:
Ubu buyobozi buvuga ko muri ako karere hakigaragara imiryango imwe n’imwe ibyara abana b’indahekana bigatuma itabona ubushobozi bwo kubabonera ibyo kurya bihagije.
“Twafashe ingamba zo kubahuriza mu nteko z’abaturage tukamenya impamvu umwana afite ikibazo cy’imirire mibi n’icyo umuryango wafashwa ngo abana barye neza”.
Bamwe mu babyeyi bemera ko kubyara abana benshi bishobora gutuma koko ibyo kurya bigabanuka cyangwa n’ibibonetse ntibitegurwe uko bikwiye.
Mbarushimana Abiya wo mu Kagari ka Bunyogombe avuga ko afite umuryango w’abantu umunani kandi ko n’ubwo yabashije kurera abana be bagakura, bitoroshye ngo ababonere ibikenerwa byose harimo n’ibyo kurya bihagije.
Agira ati “Biragora koko kuvunikira abana batandatu, babaye bakeya byaba ari akarusho kuko nk’umubyeyi ntabwo ugira imvune cyane kandi nawe ubasha kubona ibizagufasha mu masaziro”.
Ubuyobozi bw’Akarere ka Ruhango butangaza ko abana 152 bakigaragarwaho n’ikibazo cy’imirire mibi, muri bo 32 bakaba bafite imirire mibi ikabije.
Kambayire Annonciatha, umuyobozi w’Akarere ka Ruhango wungirije ushinzwe imibereho myiza y’abaturage, avuga ko abandi bana 120 bari mu ibara ry’umuhondo bagaragarwaho imirire mibi yoroheje.
Mu rwego rwo kurwanya imirire mibi ku bana muri ako karere, umufatanyabikorwa wako mu mushinga wiswe USAID Gimbuka, ushyirwa mu bikorwa na Caritas Rwanda, tariki 05 Nzeli 2016, batangije ubukangurambaga bw’icyumweru cyahariwe kuzirikana iminsi 1000 y’ubuzima bw’umwana.
Jean Ntakirutimana, uyobora uyu mushinga, avuga ko muri iki cyumweru hazibandwa ku bikorwa byo kugera mu midugudu yose y’Akarere ka Ruhango basobanurira abaturage uko barwanya imirire mibi, bategura indyo yuzuye.
Akarere ka Ruhango kagaragaza ko n’ubwo imirire mibi ikigaragara kuri bamwe mu bana, imibare yagabanutse cyane ugereranyije no mu mwaka wa 2010 ahagaragaraga abana hafi 1000 bafite ikibazo cy’imirire mibi.
Ibitekerezo ( 1 )
Amashyi menshi kuri Caritas Rwanda/USAID Gimbuka yo yatangije gahunda y’iminsi 1,000 ya mbere y’ubuzima. hashimwe kandi abafatanyabikorwa (cyane Akarere ka Ruhango, Ibitaro,ibigo nderabuzima ndtese n’abaturage bose) uburyo bafatanya na Gimbuka mu bikorwa byo kurwanya Imirire mibi.
iki gokorwa" Campagne y’Iminsi 1,000" ni ingenzi cyane mu bukangurambaga bugamije guhindura imyumvire ...
Merci Gimbuka


text:
Uburyo bwiza bwo gutaka ubusitani bwakiriwemo abageni
Muri iki gihe aho inzu zikodeshwa zo kwakiriramo abageni ziba zihenze hari abahitamo gutahiriza ubukwe mu busitani cyangwa se bakababuhatahiriza kuko bahakunze dore ko hari n’ubusitani bukodeshwa ku giciro kiri hejuru ya sale.
Mu gihe wahisemo ko ubukwe bwawe bwakirirwa mu busitani, dore moderi nziza kandi zigwezweho zo kuhataka :
Gutondeka intebe ku buryo abageni bajya hagati : hari uburyo bwo gutegura ubusitani ugatondeka intebe usa nuko ikizeru ku buryo abageni baza kuba barimo hagati. Ubu buryo buba bwiza cyane ku busitani bufite ibiti bike biri ku ruhande bitegereye aho mwateguye intebe.
Gutegura ibyicaro ku buryo ameza ajyaho abantu batarenze 10 : gutegura gutyo biba byiz anabyo mu busitani kandi bigatuma ubukwe bugenda neza abantu bakanaganira begeranye ari nako bitegerez abageni.
Gutereka intebe munsi y’ibiti : gutegura gutya bikunda kuba byiz amu gihe cy’izuba aho abantu baba bakeneye abahumbezi kubera ubushyuhe ugasanga igihe bari munsi y’ibiti akayaga kabageraho ubukwe bukagenda neza
Gusakaza amatente mu busitani : Mu gihe cy’imvuro nkicyo muri aya mezi biba byiz aiyo ushyizeho amatente kuko ikirere gishobor aguhinduka imvura ikaba yabanyagira mu gihe hadasakaye.
Gutegura inzira abageni banyuramo intebe zikajya ku ruhande : hari ni ubundi buryo bugezewho aho utegura inzira y’abageni hagati ugahsyiramo na tapi ku ruhande ukahashyir aintebe z’abitabiriye ubukwe ariko zikurukiranye ku murongo neza, kandi bikaba akarusho iyo ukoresheje ibara rimwe cyane cyane umweru.
Ubu ni bumwe mu buryo bugezweho bwo gutaka ahakiriwe abageni igihe ari mu busitani bwiza botoshye, dore ko n’amafoto yahoo aba asa neza cyane akazajya yibutsa abageni ibihe byiza bagiz ekuri uwo munsi.
Gracieuse Uwadata


text:
Abanyarwanda barangije amashami atandukanye mu bihugu bigize EAC (East African Community) bavuga ko bagiye kwiga nyuma y’uko imiryango ifunguye ku baturage b’ibihugu bigize EAC.
Nubwo barangije ariko ngo babangamiwe no gukora ibindi bizamini ngo bahabwe uburenganzira bwo gukorera mu Rwanda, cyangwa bahabwe urupapuro rwemeza ko bafite impamyabumenyi, (Equivalence), ibyo bafata nk’amananiza muri EAC.
Bifuza ko hashyirwaho uburyo bumwe mu bihugu byose bya EAC bwo kwiga no gutanga impamyabumenyi ku buryo uwarangije muri kaminuza runaka yapigana ku isoko ry’umurimo nta mipaka.
Dushimiyimana Rosette avuga ko yize muri kaminuza yo muri Kenya (Mount Kenya), yo ikaba itagoranye kwemerwa kw’impamyabumenyi zayo ku isoko ry’umurimo, ariko ko hari abiga mu zindi kaminuza bakagira ibibazo byo guhinduza dipolome nyuma y’amasomo.
Agira ati “Niba hari gahunda yo gukoresha ifaranga rimwe ni kuki mutareba uko hanakoreshwa dipolome ihuriweho n’ibihugu aho kujya duta igihe cyo guhinduza, kuko iyo hatanzwe nk’ipigana ry’akazi ukajya gushaka izindi mpamuro usanga karatanzwe”.
Hon. Nyiramirimo Odette, Umudepite muri EALA, avuga ko abanyeshuri bajya kwiga hanze bagomba kwitondera za kaminuza mu bihugu batazi niba zemewe n’ibihugu bya EAC.
Agira ati “Hari za kaminuza zigiye no gucika, niba rero abantu babuzwa kwigamo bakanga bagakomeza baba bihemukira, dufite urutonde rw’izemewe bagomba kubanza kwitonda mbere yo kujya kuzigamo”.
Mugenzi we, Hon. Rwigema Pierre Calestin avuga ko hari ibiri gukorwa ngo hanozwe ibijyanye n’amashuri kandi ko byatangiye aho usanga hari abanyakenya na Uganda bakora mu Rwanda, cyakora ngo kwemerwa kwa dipoleme na byo bizagera.
Mu rugendo rwo gusobanura amahirwe yo kuba muri EAC mu Ntara z’Amajyepfo n’Uburengerazuba abadepite ba EALA bagaragaza ko mu mashuri y’abanyamwuga nko mu buvuzi, hagomba ibyemezo (Licence), kugira ngo uwize mu ishuri runaka yizerwe ku isoko ry’umurimo kuko no mu bindi bihugu bikorwa.
Ibitekerezo ( 3 )
hahaha Rwigema!!!!!!!!! yewe yewe!!!!!!
EHHHH
Nonese EAC byaba bivuka iki niba amashuri atarahujwe ?cyangwa tuvugeko hari ibyo ikinonosora izatugezaho muminsi iri mbere ,ugira utya ugasanga abantu bagiye biga mumashuri yo hanze y’u Rwanda bibwira ngo nabo ngo biga muri EAC ihuje na EDUCATION ariko barangiza ugasanga bageze mu rwanda ngo Equivalance irajenewe kugirango diplome ye yemerwe .Njye rero nkibaza harya niba Imipaka yarahujwe ni kuki ? Education yo itahuzwa ? ahubwo ibihugu bigize
EAC???
UBUSE KO NA EU IBYAYO BIGIYE KUNANIRANA, EAC YO ITEZE GUSHOBOKA???
KWIGEREREZA USA NTIBIZAKUNDA PE!


text:
mar.
21
août
2012
Umunsi mukuru wa Asomusiyo, Isabukuru y’imyaka 60, itangwa ry’Isakramentu ry’Ubusaseridoti, guha umugisha kiliziya yavuguruwe: ngibyo ibirori by’impurirane byo kuwa 15 Kanama 2012 byizihirijwe kuri paruwasi ya Rushaki, Diyosezi ya Byumba.
1. IMITERERE N’AMATEKA BYA PARUWASI RUSHAKI
Paruwasi Rushaki, yabanje kwitwa misiyoni ya Rushaki, yashinzwe kuwa 1 Mutarama 1952 n’Abapadiri bera (Pères blancs) ikaba iherereye mu karere ka Gicumbi, intara y’Amajyaruguru. Imbibi zayo zikora k’uturere twa Gicumbi, Gatsibo na Nyagatare, ndetse no ku gihugu cya Uganda. Ihana imbibi kandi n’aya maparuwasi: Byumba, Bungwe, Nyarurema na Nyagahanga. Iyi paruwasi ifite inkomoko kuri misiyoni ya Buhambe (Byumba y’ubu) nayo yavutse mu 1937, bityo iza kuvuka biturutse ku bapadiri Dejemeppe Arthur wari padiri mukuru wa misiyoni ya Buhambe na Paul Lavallart, bo bagize icyo gitekerezo banagishyira mubikorwa. Ni ku itariki yavuzwe haruguru Misiyoni ya Rushaki yashinzweho k’umugaragaro na Padiri Klerk afatanyije na padiri Bellomi, nabo baje gusimburwa mu 1953 na padiri Stany de Jambline wakomeje imirimo y’ikenurabushyo n’iyo kubaka Kiliziya ya paruwasi; ubu arizihiza isabukuru y’imyaka 90 y’amavuko kandi aracyari mu Rwanda i Kigali.
Kuri ubu, iyi paruwasi igabanyijemo amasantarali 5: Gitega, Gihengeri, Kiyombe, Mulindi na Rushaki; hari kandi amasikirisali 6 naho imiryango-remezo igera ku 127. Mu mabyiruka yayo Paruwasi Rushaki imaze kwibaruka iya Rukomo (1980) na Nyarurema(1986). Amateka atugaragariza ko abapadiri bagera kuri 13 aribo bamaze kuyobora iyi paruwasi: Père Klerk, Père Stany de Jambline, Abbé Alphonse NTEZIMANA, A. Godéfroid SUMBILI, A.Augustin NKERABIGWI, Père ARCELAY J.Eusebio, P.Bartch DETLEF, P.Arthur DEJEMEPPE, P.Walter GHERRI, A. Edouard SENTARURE, A. Materne HABUMUREMYI, A. Gérard HABUMUGABE na A. Gaudiose MURERAMANZI. Abapadiri bahavuka ni 13 barimo na Musenyeri Servilien NZAKAMWITA. Abafurere ni 5, ababikira ni 10. Kuri ubu ituwe n’abaturage bagera ku 78.877 muri bo abakristu gatolika bagera ku 28.827.
2. IBIRORI NYIRIZINA
Paruwasi Rushaki yitiriwe Bikira Mariya Umwamikazi w’isi (Regina mundi) ibaye ubukombe! Ni mu birori byo kwizihiza isabukuru y’imyaka 60 imaze ishinzwe byabaye kuwa 15 Kanama 2012. Umutako w’umwihariko w’iyo sabukuru ni padiri Augustin NZABONIMANA wakiriye ingabire y’Ubusaserdoti mu biganza by’Umwepiskopi wa Diyosezi ya Byumba, Nyiricyubahiro Musenyeri Servilien NZAKAMWITA. Ibyo birori by’impurirane byabanjirijwe n’umuhango wo guha umugisha ingoro ya paruwasi Rushaki nyuma y’aho ivugururiwe ku buryo bubereye ijisho koko. Indi mihango yakomereje mu Gitambo cy’Ukaristiya aho ubutumwa bwatanzwe ahanini bwari bwerekeye Yubile n’ubusaserdoti.
Abafashe ijambo bose bishimiye ibyiza byinshi Paruwasi Rushaki yagezeho muri iyi myaka imaze yamamaza Inkuru Nziza ya Kristu, n’ubwo urugendo rugomba gukomeza. Musenyeri Servilien, atangiza Isengesho Rikuru -Misa- yasabye imbaga kwishimira Yubile yabo no gusaba Imana ngo ikomeze kudutoramo abasaserdoti benshi, beza kandi ngo n’abo dufite ibakomeze mubutungane.
- Ijambo rya Padiri mukuru (A.Gaudiose) ryibanze kugushimira abagize uruhare mu gutegura uwo munsi harimo n’abitabiriye ubutumire. Yaboneyeho n’umwanya wo kwerekana ku buryo burambuye ishusho ya paruwasi ayobora, ibikorwa by’ingenzi ikenurabushyo ryibandaho, ibikorwa by’amajyambere paruwasi ifitemo uruhare ndetse n’ibibazo kuri ubu biyibereye imbogamizi bikwiye inkunga n’ubufatanye ; ariko cyane cyane ivugurura ry’amacumbi y’abapadiri n’ishyirwaho ry’ikigo cy’imyuga gifatika cyafasha urubyiruko kwiteza imbere.
- Padiri mushya nawe yunze mu ry’abamubanjirije ashima Imana yo Muremyi n’Umugenga, ashimira n’ababyeyi inshuti n’abamenyi kuko bagize uruhare rukomeye mu nzira ye yo kwiyegurira Imana. Nk’uko Umwepiskopi adahwema kubyibutsa, padiri Augustin nawe yashimangiye ko Ubusaserdoti ari ingabire koko ihabwa umugabo igasiba undi, bityo agasanga kuba Umusaserdoti hanze aha atari ibintu byoroshye n’ubwo rwose bishoboka. Asanga hari byinshi bigomba kubusigasira. Nibyo yavuze mu magambo akurikira : « Ubusaserdoti mbuhawe mu gihe kitoroshye, abantu barikugenda bahigika Imana, inabi ikiyongera, ubwirasi buri kugenda buhuma amaso abantu uhereye kubakomeye bakatubereye ijisho. Ibikorwa by’urukozasoni biri kugenda biheshwa agaciro ; umuryango uragenda wihunza inshingano z’ibanze zo kurerera Imana…abantu benshi bari kujarajara mu butumwa…Aha hantu hateye gutya niho ntumwe ! Nasezeranye kuzafatanya n’Umwepiskopi, mwumvira kandi mwubaha : ku muntu utiringira Imana ntibyoroshye, kuburyo atitonze yaseba, agasebya Kiliziya, umuryango n’u Rwanda ! Ariko njye nta bwoba kuko narabitojwe ndabitora kandi Nyagasani turi kumwe ; namwe mundi hafi. Ishema ryacu ni umusaraba wa Yezu Kristu, niwe uzadufasha gutsinda ibyo byose biri kugenda biganisha isi mu rwobo. Turasabwa rero kugengwa n’urukundo, twubaha Imana, twubahana kandi tunubaha ubutumwa bwa buri muntu muri sosiyete… Muzamfashe gusigasira no kubungabunga iri sakramentu mpawe ritwawe mukeso kameneka ubusa, byose muzabikore mu rukundo no mu gitinyiro cya Nyagasani. »
- Intumwa ya Leta y’u Rwanda mu birori yari Minisitiri w’Ubutegetsi bw’igihugu Bwana James MUSONI. Mu ijambo yagejeje ku bakristu bari aho, yabagejejeho intashyo ya Nyakubahwa Perezida wa Repubulika y’u Rwanda na we wari wifuje gufatanya n’Abanyarushaki kwizihiza ibyo birori ariko ntibishoboke kubera indi gahunda y’imirimo yagize. Minisitiri yavuze ko Perezida abasuhuza kandi ko anabifuriza ibirori byiza byo kwizihiza imyaka 60 paruwasi ya Rushaki imaze ishinzwe, kandi ko anazirikana igihe kinini yabanye n’abanyarushaki iwabo igihe yari ayoboye urugamba rwo kubohora igihugu cy’u Rwanda, akaba anabashimira uruhare bagize muri iyo gahunda y’ingirakamaro ku gihugu cyacu. Yakomeje nawe ubwe avuga ko nyuma y’imyaka 60 paruwasi Rushaki ishinzwe ari umunsi w’ibirori byo kwishimira ibyiza byinshi yagezeho bitagarukiye gusa kuri gahunda yo gufasha mu iyobokamana ahubwo no mu bindi bikorwa rusange by’amajyambere yagizemo uruhare. Ati « ikindi cyo kwishimira none ni kiliziya yahawe umugisha, ikaba ijyanye n’igihe tugezemo, uretse ko binagaragaza umuco mwiza wo kwishakamo ibisubizo kandi no gukorera umurimo w’Imana ahantu hasobanutse : ibi byose ni umuco mwiza wo kwiteza imbere no kwiha agaciro. »
Yishimiye ko Kiliziya n’abanyarwanda muri rusange bongeye kubona ingufu : itorwa ry’umusaserdoti Augustin NZABONIMANA. Mu butumwa bwe, Minisittiri yamwijeje ubufatanye bw’urwego rwa Leta. Yakomeje agira ati : « Turashimira ubufatanye hagati ya Leta na Kiliziya mu iterambere ry’igihugu cyacu, by’umwihariko turashimira Musenyeri Servilien NZAKAMWITA n’abamufasha umurava batugaragariza n’ubwitange bagira mu gufatanya n’inzego za Leta muri gahunda y’iterambere ry’abanyarwanda.» Abakristu muteraniye hano turabashimira cyane uruhare mwagize mu rugamba rwo kubohora igihugu cyacu, ayo mateka akomeze atwubakemo imbaraga zo kwiteza imbere, zo kwishakamo ibisubizo, zo gukomeza guharanira imiyoborere myiza aho turi twumve ko dufite uruhare mu miyoborere y’igihugu cyacu, duhore duharanira iyo miyoborere myiza n’iterambere ry’aho turi n’igihugu cyacu muri rusange, duharanira kugira ubumwe, kubungabunga umutekano wacu ndetse no gukomeza ibikorwa bidufasha kubona ibisubizo.» Yijeje ubuvugizi n’ubufatanye mu gushakira umuti bimwe mubibazo padiri mukuru yari yamugejejeho, binyuze k’ubuyobozi bw’Akarere n’ubw’Intara.
- Umwepiskopi yashimiye Abanyarushaki ari nako abifuriza kujya mbere mu bukristu no mu majyambere yubaka igihugu cyacu. Yashimiye by’umwihariko abayobozi b’u Rwanda, uri ku isonga akaba Perezida wa Repubulika Paul KAGAME, bitabiriye ubutumire ; ahangaha aboneraho gutuma Minisitiri Musoni ku mubwira ko we n’intama ze bamushima cyane, ubupfura yerekanye mu kwakira ubutumire no kuba yijeje kuzaza bidatinze. Yatanze ishusho rusange y’imbibi za Diyosezi igizwe n’amaparuwasi 17 muri yo 9 abarizwa mu ntara y’iburasirazuba, naho 8 mu majyaruguru. Ikenurabushyo rikorerwa muturere dutanu :Nyagatare, Gatsibo, Gicumbi, Rulindo na Burera agace gato. Mu ikenurabushyo aragira ati: “ Twibanda k’urubyiruko, kandi koko reka rugire umwanya mu ikenurabushyo ryacu nirwo Rwanda rw’ejo, nibo tuzaraga iki gihugu cyacu. Ibi tubigira mu mashyirahamwe anyuranye ndetse no mu miryango ya Agisiyo gatolika (action catholique) y’urubyiruko, mu matsinda menshi arwanya indwara z’ibyorezo nka sida, kimwe n’aharanira amahoro cyangwa se na none ayibumbiye mu mikino ; tukabigisha indangagaciro harimo no kwirinda ibiyobyabwenge, tunabahatira kumenya gukora. Ari nayo mpamvu Leta yashinze amashuri y’imyuga iciriritse hirya no hino kimwe no muri iyi paruwasi . Icyifuzo cyacu ni ugukomeza iryo shuri maze bamara no kwiga tukabatoza kujya mu mirimo. » Musenyeri yatangaje ko muri iryo kenurabushyo hari na gahunda yatangiwe yo kwita k’umuryango binyuze mucyo bise Ihuriro ry’ingo. Hamaze kwandikwa ingo zirenga ibihumbi bitatu zigamije gushyigikira ko ubukristu n’amajyambere byombi bitangirira mu rugo. Iyo gahunda kimwe n’imiryango-remezo bifite umurongo wo guharanira ko indangagaciro za gikristu n’iza sosiyete zihera mu rugo.
Mungorane abashinzwe ikenurabushyo bahura nazo, nk’uko Umushumba yabigaragaje ni idindira ry’amajyambere muri kariya gace kubera ko byinshi mu bikorwa byakayazanye byangiritse mu ntambara, dore ko ari naho urugamba rwatangiriye, ni ukuvuga mu mbibi za Diyosezi ya Byumba. Ibi byamuteye gusaba ubufatanye mu gusana byinshi harimo nk’amashuri, amavuriro, insengero; uretse ko hari n’ibindi bikorwa byo guteza imbere abanyantege nkeya -nk’abamugaye- bigikeneye ubufasha. Yakomeje agaragaza amikoro make ya Caritas ya diyosezi mu gihe bateganyaga kubaka ibigo byakira abafite indwara zidakira nka sida - kuri ubu hari bibiri (Nyarurema na Bungwe)- mu rwego rwo kubegera, kubavuza no kubahumuriza aho kubaha akato. Yakomeje asabira Abanyarushaki kongererwa ingufu z’umuriro w’amashanyarazi ndetse no guhabwa umuhanda wa kaburimbo uhuza Gicumbi na Nyagatare unyuze aho Rushaki, mu rwego rwo kwihutisha amajyambere. Yasoje ashima ubufatanye buranga Leta na Kiliziya, anizeza ubuyobozi bwite bwa Leta gukomeza ubwo bufatanye.
Yasoje ibirori by’umunsi atanga umugisha wa gishumba.
Fratri Faustin SENZOGA, Byumba


text:
Korali Bethifague ADEPR Karambo igiye kumurika Album ya mbere yitwa Turakumbuza abera ijuru
Mu myaka hafi 13 Korali Bethifague yo kuri ADEPR Karambo Paruwasi ya Gatenga imaze ishinzwe,ubu noneho igeze kure yitegura gushyira ahagaragara umuzingo wa mbere w’indirimbo zayo witwa Turakumbuza abera ijuru.
Icyo gitaramo cyo kumurika iyo Album bakaba baragitumiyemo bamwe mu bahanzi bakunzwe cyane hano mu Rwanda mu ndirimbo zihimbaza Imana aribo Patient Bizimana na Theogene Uwiringiyimana nk’uko bagenda batumirwa henshi buri cyumweru cyane cyane mu matorero ya ADEPR.
Nk’uko twabitangarijwe na Karere Estache umuyobozi wa Korali Bethifague,avuga ko icyo gitaramo kizamara iminsi ibiri kikazaba mu ntangiriro za Werurwe taliki ya 8 na 9 muri 2014 kikazabera ku rusengero rwa Karambo ari naho iyo Korali ibarizwa.
Korali Bethifague yashinzwe mu mwaka w’1998 itangizwa n’abaririmbyi 8,ikomeza kwiyubaka yitwa iy’urubyiruko. Yaje guhindurirwa Izina ndetse ininjiza abaririmbyi bandi bakuze ubu ikaba igizwe n’abantu 56 barimo urubyiruko n’abandi.
Mu bijyanye no kwiteza imbere bihangira umurimo nk’uko Leta y’u Rwanda idasiba kubishishikariza abanyarwanda,Korali Bethifague irambiwe kujya ica abaririmbyi amafaranga ya buri munsi mu gihe ifite igikorwa igiye gukora kuri buyakenere.
Ni muri urwo rwego nyuma yo kumurika Album,Korali Bethifague iteganya gushinga Iduka rizacururizwamo ibikoresho byo mu biro rikazajya ryinjiza kuruta kuabika kuri Konti gusa bityo rikazajya ribagoboka kimwe n’uko kandi rizaha abaririmbyi bayo akazi kuko mur’iyo Korali harimo benshi bafite ubumenyi muri byo.
Gideon Mupende


text:
jye mbona ntakibazo niba bakundana hakaba harabaye gutwita akaba ariwo muziro ubabuza gusezerana mu dini mushake ubundi buryo mukoresha mubane muzasezerana nyuma nkabagarukiramana kandi biba byiza pee!
bravo Clement
Muraho!
Ubwibone bw’umutima wawe bwaragushutse, weho utuye mu bisate by’urutare, ukaba mu buturo bwo hejuru cyane ukibwira mu mutima wawe uti ’ Ni nde wamanura akangeza hasi?’ Naho watumbagira hejuru nk’igisiga, icyari cyawe ukacyarika hagati y’inyenyeri, aho naho nzahakumanura ugwe hasi. Ni ko Uwiteka avuga.
Ababarenganya mubasabire umugisha, mubasabire ntimubavume. Mwishimane n’abishima, murirane n’abarira.
Kandi abwira uwamuraritse ati "Nurarika abantu ngo musangire ku manywa cg nijoro, ntukararike incuti zawe cg bene so, cg bene wanyu cg abaturanyi b’abatunzi, batazakurarika nawe bakakwitura. Ahubwo nurarika utumire abakene n’ibirema, n’abacumbagira n’impumyi, ni bwo uzahirwa kuko bo badafite ibyo bakwitura, ahubwo uziturwa abakiranutsi bazutse."
ABAHIREEee!!
ariko abanyarwanda mukunda amatiku we ngo nibihano by’Imana ubu se twese ko itaraturimbura turi intungane ra ahaaa nimwiturize niba banatwite batwite umwana ntibatwite icyaha kdi umwana n’umugisha kdi ntiyaremwe kubwimpanuka Imana iramuzi bravo bana bacu.
Ariko abanyarwanda n’imitima mibi mwayiretse? Aba bana b’Imana mubashakaho iki? Buri wese agira uko akora gahunda ze abona zimubereye ntabwo Agomba gukora izibereye undi uwo ariwe wese. Niba mwarabuze akazi cg ikindi mwakora ntimwafunga iyo minwa yanyu yuzuye ubumara. Mwagiye guhinga cg gucuruza mukava mu matiku yanyu y’amafuti. Ishyari gusa niryo rizabica. Imana ibakize Umutima w’urwango.
Ese ko muvuga Knowless na Clement nabi kandi njye mbona bafashe icyemezo cyiza! kubana akaramata gusezerana ni ibya babiri! naho abo ba pastor mubareke! mwijuru bazabazwa ibyabo! ubundi se usibye ubwirasi nabashaka kubarira utwabo ninde wabubakira urugo usibye bo babiri? mbere yo kunenga no kuvuga mujye mubanza gutekereza neza!
Ikintu bagomba gukora nukwemera ko batitwaye neza kandi ko igihe cyabo cyose bagikoresheje bishakira indamu z’isi n’ibyubahiro bidashimisha Imana . Nibamenye ko Imana ibahamagarira kwicara hasi bakihana bagahamagara umwe mu bakozi b’Imana akabasengera, bakabatizwa mw’zina rya Yesu, noneho bagasaba gusezerana imbere y’Imana n’abantu mu rusengero ruzemera kubakira. Mu badiventiste ntabwo ari kamara. Ikindi kandi bagarukirize aho niba impano yo kuriririmba bayifire koko nibaririmbire imana mukuri nta buryarya, nibwo bazaronka byinshi kurushaho.
Ikintu bagomba gukora nukwemera ko batitwaye neza kandi ko igihe cyabo cyose bagikoresheje bishakira indamu z’isi n’ibyubahiro bidashimisha Imana . Nibamenye ko Imana ibahamagarira kwicara hasi bakihana bagahamagara umwe mu bakozi b’Imana akabasengera, bakabatizwa mw’zina rya Yesu, noneho bagasaba gusezerana imbere y’Imana n’abantu mu rusengero ruzemera kubakira. Mu badiventiste ntabwo ari kamara. Ikindi kandi bagarukirize aho niba impano yo kuriririmba bayifire koko nibaririmbire imana mukuri nta buryarya, nibwo bazaronka byinshi kurushaho.
Ahubwo barebye Kure iki ni ukuvumwa nabantu kubera ubwirasi bwabo!!! Knowless yarirase cyane yibaza ko isi ariye? ngaho tegereza cg utange akantu babasezeranye!!! Gusa Imana iraguhanye kdi ikweretse ko byose bishoboka wakirasi we
Mwiriwe neza!
Nshimiye uwitwa "mum" message yatanze kandi ndamushyigikiye hamwe n’umuryango mushyashya! Karibu mu ruhando rw’abubatse. Imana isohoze ibyo yabavuzeho byose mbasabiye umugisha mu byo mutangiye, mbifurije kuzaba abanyeshuri beza (ku ruhande rumwe) mu buzima ndetse n’abarimu beza (ku rundi ruhande). Muragahorana ibyo murya, ibyo mutanga n’ibyo muraza!
Itorero rya Adventist rifite codes(beyond pillars) rigenderaho, nimba aribyo koko atwite ntibikwiye ko ashyingirwa yihangane afacing ingaruka kuko hashyingirwa abakobwa apana abakobwa
abo bana di banditswe muri APACE bibeshya ngo ntibagira aho babarizwa
Guyz nimujya mubyisi mujye mubijyamo ariko ntimugafate ibyimana ngomubishyire mubyisi iyo mana mubeshyera ajya gusambana yarihari cyagw yarayibajije kuko guterwa inda utarasezerana tubyita ubusambanyi kandi ninako bimeze imana rero nimuyivanemo ntago yashyeshya umuntu gukora ikibi
Ahubwo inama nziza gusezerana gipagani byobyararangiye izoningaruka zicyaha ariko mbasi knowless na clement nibasabe imbabazi!
Nibajye muri Catholique ku Kicukiro kwa Padiri Eric arahita abasezeranya. Ikibazo ni uko batize umubano bizabafata ukundi kwezi, kandi inda izaba ari imvutsi n’urugambo rw’abantu rugeretse.
Inama mbagira nibabanze babyare bazabe bimarriya bitonze.
nababyeyibabo ndabona ntabushishozi bwa gikiristo nubwo muvugako ari abizera bitorero none kuki bo bashatse ko abana babo basezerana bitanyuze munzira itorero rikoresha
Abo bageni nibakomeze bibanire, amategeko niyo y’ingenzi. Naho ubundi amadini yo ni menshi bazaba basezerana.
Erega nubundi ntahobyabaye ngumubyeyi yihakane inda ati "ntanda mfite" kandi atwite, ariya namahano niyoyaba ariyukwezi cyangwa icyumweru, gutinyuka kuyihakana wemyerwose nimbere yabanyamakuru kanduzineza kubesha urumubyeyi uyihetse buliya nubukunguzi, ahubwo nuwomwana wabo bazamusabimbabazi
Umva mubabwire mbarangire umupasiteri wifitiye akabazo abasezeranya bamwihere kukakashi.
Abantu kweli murancanga iyo abantu bibereye mubyishimo bibarya ahantu bagira ibyago mukabaha urwamenyo gusa
Ibyaba byose ntibiteze kuzabatanya Clement and Knowles Imana ibajye imbere
Abadui bibarye
narabivuze abo bana babanyarwanda bigize ibyigenge ngo bashaka gusezeranira muri hotel. mbega mbega knwoless we icyo warutegereje nicyo rwose ubuse Kwaruko Imana ikora ibyayo muriki cyatuma itorero ry’Imana rivumwa kubwanyu?isomo ndakuka niri ngo"maze ibwirumuntu iti"kubaha uwiteka nibwo bwenge kd kuva mubyaha niko kujijuka"irindi riy"uwibwira ko ahagaze yirinde atagwa"gusa birababaje niba bashaka kuba aba kristo nyabo nibabanze babyare uwo bihutiye kubyraara bitemewe nyuma bihane basubire mumazi nuko babone gukorerwa iyo mihango bifuza.cg barye koco.
Ariko abanyarwanda mwaretse amatiku,ko ari uburenganzira bwe,murimwese ninde wabwiwe ko I mana yamuhanye,nuburenganzira bwabo ,ahubwo imana ibubakire,kumusaraba niho dukura urwandiko rwijuru atari urwitorero.Imana yo yabahuje yarabubakiye, nimureke kwanduranya.
Wowe Kiza. Niyo Waba Uri Iki Cyabo Wabanza Ugatekereza Ko Ari Igihano Cy’ Imana Kubera Ubwiyemezi Bwabo. Na Yesu Ubwe Igihe Zakayo Yuriraga Igiti Ngo Amurebe Ntiyigeze Ategeka Ko Bamumanuza Imijugujugu. Igihe Abana Bashakaga Kumureba Yaravuze Ngo Ni Mureke Abana Bansange. Ariko Bano Wagirango Bari Mu Isi Baremye. Ese Buriya Ni Ibitangaza Mu Rwanda Kurusha H.E Usura Abaturage, Akava Mu Modoka Nyabugogo Nahandi Akagendesha Amaguru Agasuhuza Abaturage Ntawe Avanguye None Abandi Ngo Bashyizeho Bouncer Ngo Hatagira Ubegera. Bareke Gusuzugura Abanyarwanda. Bazage Gutura Ku Ijwi Aho Kubageraho Bizaturushya Ubwo Badashaka Ko Tubabona
Ariko se bariya ko atari abakristu bitorero ry’abadventiste babasezeranya muruhe rwego? nibashake twa tudini twa ntakigenda twabantu bikorera babasezeranye babahe cash,Ibaze ngo gusezeranira muri Hotel umva ubuyobe?hotel se nurusengero Thx Mbyisi bakatire
Ariko se bariya ko atari abakristu bitorero ry’abadventiste babasezeranya muruhe rwego? nibashake twa tudini twa ntakigenda twabantu bikorera babasezeranye babahe cash,Ibaze ngo gusezeranira muri Hotel umva ubuyobe?hotel se nurusengero Thx Mbyisi bakatire
bakoze amakosa n’Imana ibababarire bitazabaviramo umuvumo witeka
bakoze amakosa n’Imana ibababarire bitazabaviramo umuvumo witeka
Iri shengero si rimw ryagenew bos nibihangan,Imana si aya kajagari ni iy’urutonde,imikorer yab ntabw ihuy nivy bakora hakuririmbir Imana bahisemw ivy’isi turakej Abayobozi b’itorero ku nging bafash,ubundi abant babony ingen ibiror vy’ubukw mu badiventist b’umusi w’indw bifuz ko bokoreray ubukw bakibagir bisab urutond.
mwe mubasebya muzamwabwa bazasezerana kandi Imana iazabaha imigisha mwe muzurira ibiti babakubite ese ubundi mubabazwa niki nuko mutagiye kurya ibyabo muzage kurira ibiti babibasangishemo murababaje gusebya abana bakeye gutya muzamwarwa arimwe .
Ndababwiza ukuri niba hari itorero rikurikirana abizera baryo,abadive ni aba mbere. Ntushobora kubiyitirira ngo bikunde! Ikindi nta mu pastor w’umudive wakwemerera kugusezeranyiriza ahatari mu rusengero,kandi nanone kubasezerenya babereka iteraniro ryose nibura inshuro 3 mbere y’ubukwe kdi ntibakwerekana utari umukirisitu wabo. Uyu papa wa Clement ibi byose ntiyari abizi? Bihangane babuze ubagira inama ntabwo abadive ari bwa budini ugenda uyu munsi bakagusezeranya n’iyo waba utari umukirisitu wabo.
EREGA BURIYA HARI IBINTU ABANTU BAKORA BAKIBWIRAKO ARI BYIZA UBUNDI MUMUCO NYARWANDA TUZIKO UBUKWE BUDAHEZA UMWANA CG NGO BUBURE ABAVUMBA UZI GUSHIRA UBURINZI NGO HATAGIRA UWINJIRA AREBA ABAGENI WABERA WARI WABIBONA NI IMIVUMO YABANTU BIKURURIYE RWOSE NI BIHANE BASABE IMBABAZI ZIBYO BAKOZE KUKO NI INGARUKA YICYAHA RWOSE CYO BIKOZE MUMBABARIRE SINDUMUCAMANZA
Ampayinkawe !!!!! bazakora ubukwe bwa Gipagani rero .... Harahagazwe!


text:
Watchman Nee ni muntu ki?
Watchman Nee yavutse mu mwaka wa 1903, muri Swatow mu Bushinwa, avuka ari nk’igisubizo cy’amasengesho ya mama we. Amaze kubona abyaye abakobwa be babiri, mama we yarasenze abwira Imana ngo nimuha umuhungu, azahita amutura Imana. Uko uwo muhungu yakuraga, yagaragaraho amasezerano nyina yari yarakoze, ariko na none ntiyite ku bintu byo mu mwuka. Mbere yuko uwo muhungu akwiza imyaka cumi n’irindwi y’amavuko, ahura n’Umwami.
Icyo gihe amenya ko agomba guha ubuzima bwe Umwami Yesu, nubwo yakomezaga kwinangira kurekura byose ku Bwe. Biza kurangira urukundo rwa Kristu rumwuzuye, areka byose ku Bwe. Ibi ngibi byabayeho mu kwezi kwa kane tariki ya 29, mu 1920.
Yagize urukundo rukomeye rw’ijambo ry’Imana, ku buryo mu gihe gito yari amaze gusoma Bibiliya incuro nyinshi. Atangira guhamya Kristu mu banyeshure bigana, nibwo yiswe izina rya ‘’Muvugabutumwa’’. Mu gusesangura Bibiliya, hamwe n’abandi bakristu bake, baje gusobanukirwa ukwiyorosha n’ubuziranenge biri muri Kristo. Yiyemeza rero gukurikira ijambo ry’Imana, nta kindi uretse ijambo.
Mu 1927, atangira gukorera ahitwa Shangai, aho yabashije gushira mu bikorwa iyerekwa yari yarakuye mw’ijambo. Yasobanukiwe ko intego nyamukuru y’Imana ari Kristu n’itorero rye. Binyuze mu mirimo ikomeye y’Umwuka Wera no kwizerwa mu murimo kwa Watchman Nee, ubuhamya bwa Kristu bukwira mu Bushinwa.
Mu 1949, abacommunistes biganziye Ubushinwa. Nubwo yari azi neza ibyari bimutegereje mu rugo, yaje gusiga umurimo mu maboko y’Imana no mu bakristo. Nuko ava Hong Kong asubira mu Bushinwa muri 1950. Mu kwezi kwa kane mu 1952, nibwo yaje gutabwa mu buroko. Baje kumwagiriza bamubeshera ko ari umutasi, nuko akatirwa imyaka 20 y’igifungo. Nta kintu na kimwe yari yemerewe gukora ahongaho, uretse icyo yategekwaga n’abakuru bubwo buroko. Imyaka 20 ishize, banga kumurekura, haza kumenyekana amakuru ko yaje gupfa akiri umwizerwa ku Mana.


text:
Wowe warakebwe by’ukuri!
Uwiteka abwira Mose na Aroni ati ‘’Iri ni ryo tegeko kuri pasika: ntihakagire umunyamahanga urya ku byayo. Ariko umugurano w’umuntu wese yaguze ifeza, nibamara kumukeba abone kuryaho. Umusuhuke w’umunyamahanga, n’umugurano ukorera ibihembo ntibakabiryeho.
Bye gukurwa munzungo bijyanwe mu yindi. Ntugasohokane n’intongo y’iyo nyama, kandi nyimukavuneho n’igufwa na rimwe. Iteraniro ry’abisirayeli ryose rijye riziririza pasika, kandi umunyamahanga nabasuhukiramo agashaka kuziririza Uwiteka pasika, abahungu be bose bakebwe abone kwegera ibya pasika, akabiziririza. Kandi azamera nk’uwavukiye mu gihugu cyanyu, ariko utakebwe wese ubiryaho. Kavukire n’umunyamahanga ubasuhukiyemo bazasanngire itegeko. Kuva 12:43-49
Munyemerere dusangire ubu butumwa kuko buheruka kumfasha numva hri ikintu gikomeye dukwiye kwitaho kurenza ibindi.
Aya magambo agaragaramo abantu b’ibyiciro bitanu Imana yari yarabujije Mose na Aroni ko bazasangirira ku biryo kuri Pasika. Aya mabwiriza Imana yatanze arareba abantu bakurikira:
1. Abanyamahanga Imana yari yaravuze ko batazigera basangira n’abisirayeli. Abantu bose baba mu nzu y’Imana ariko bafite izindi nasiyonalite, ubundi bwenegihugu. Akaba aho akora imirimo itandukanye ariko afite iwabo hatandukanye n’ah’abana b’Imana mbese muyandi magambo afite indi gakondo
2. Abasuhuke nabo Imana yarabihanangirije, abasuhuke mu zindi ndimi bameze nk’abantu bagenzwe n’ibibazo bitandukanye nk’inzara n’ibindi ariko gahunda yabo ari uko babibonye bakwigendera cg se byatinda kuboneka bakigendera nabwo.
3. Abakorera ibihembo, aba nabo bakorera amaramuko ariko batarakebwe barahejwe ku ifunguro ry’abisirayeli
4. Abagurano nabo ntibari bemerewe kurya kubiryo by’abisirayeli.
5. Ba kavukire, ba kavukire rero ni abantu mbese bitwaza igihe n’amateka y’ibyo baciyemo ariko ubari nde gukebwa. Mushobora kubana kurusengero akajya agutondera inkuru z’uburyo bahageze hameze ashaka kukumvisha ko ubwo ari bwo ukiza ukwiye gucisha make. Kavukire iyo zititonze zigwa mu mutego wo gupinga n’indi myinshi.
Aba bose rero Imana yari yarihanangirije Mose na Aroni ko badakwiye gusangira n’abisirayeli ibya pasika keretse bemeye bagakebwa. Ikintu gishimishije ni uko Imana yavuze ngo uzemera agakebwa azamera nk’uwavukiye mu gihugu cy’abisirayeli.
Muri make biroroshye ko wibaza intego yawe wowe cyangwa niba utaranamenya Imana ukwiye kuza ukakira Yesu kuko nawe aragukeneye ariko ndakwifuriza kwemera gukebwa Imana ni nziza ntizibuka ibya kera kuko iyo umuntu ari muri kristo Yesu aba abaye ivyaremwe gishya ibya kera biba bishyize kandi byose bihinduka bishya. (2 Abakorinto 5:17)
Amen!


text:
ven.
04
nov.
2011
Karoli Boromewo, wavutse mu 1538 akitaba Imana mu1584, yabaye Arikisikopi wa Milano mu Butaliyani, aba kandi urugero rw’Umwepisikopi wifuzwaga na Konsili ya Trente yatumijwe na Papa Pawulo III mu 1542 ikaza gutangira ku wa 13.12.1545. Yavuguruye Kiliziya nyobozi (le clergé) akoresheje Sinodi, ashinga n’amaseminari. Yaharaniye gushimangira imibereho iboneye ( vertus chrétiennes) ibereye Kristu muri rubanda akoresheje ingendo za gishumba kandi atanga urugero mu kubaho mu buzima nyabwo bukwiye uwa Kristu.
Inyigisho ya Mutagatifu Karoli Boromewo yatanze muri Sinodi yakoresheje mu mpera z’ubutumwa bwe
Turi abanyantege nke twese, ndabyemera, ariko Nyagasani yaduhaye ibyadufasha kugira ngo tubashe kubona ubutabazi igihe tubishatse. Dufate urugero nk’umupadiri wakwifuza kubaho mu buzima buzira icyasha kandi azi neza ko ari na wo muhamagaro we, ariko udafata umugambi wo gukoresha intwaro za ngombwa : gusiba, gusenga, guhunga imishyikirano idafututse no kumenyerana gukabije n’abantu (familiarités nuisibles).
Undi mupadiri we igihe agiye gusenga cyangwa agiye gutura Igitambo cy’Ukarisitiya, yijujutira impamvu ibitekerezo byinshi bibyigana mu mutima we kandi bimurangaza, bikamutesha kurangamira Imana. Mbere yo kujya gusenga cyangwa agiye gutura Igitambocy’Ukarisitiya, aba yiteguye ate ? Ni ubuhe buryo akoresha ngo arwanye ibimurangaza ?
Urashaka se ko nkwigisha uburyo watera imbere mu mico myiza kandi, niba usanzwe uhugukira isengesho, ukuntu warushaho, maze amasengesho n’ibisizo byawe bikarushaho kunyura imana ? Nyumva neza. Niba agashashi gato k’urukundo rw’Imana karacanye mu mutima wawe, wihita ukerekana ako kanya, wigatega umuyaga; gafungirane mu ˝itanura˝aho kadashobora kugabanya ubushyuhe bwako. Ibyo bishatse kuvuga ko ugomba guhunga, uko bishobotse kose ibirangaza, wirinde n’ibiganiro bitagira shinge, bityo uzabashe guturiza mu Mana.
Ese ufite ubutumwa bwo gusobanura Ijambo ry’Imana (=kubwiriza) no kwigisha ? Iga kandi wifashishe ikintu cyose cyagufasha kurangiza uwo murimo. Ihatire mbere na mbere kwigisha ukoresheje urugero rw’ubuzima bwawe n’imyitwarire yawe. Haranira ko igihe bakubona uvuga cyangwa ukora iki n’iki, batakuryanira inzara.
Ese ushinzwe gukenura ubushyo bwa Nyagasani? Ntibizakubere urwitwazo rwo kwiyibagirwa ubwawe kugira ngo witangire abandi bigeza aho wowe wiyibagirwa ! Ujye wibuka abo ubereye umuyobozi nawe utiyibagiwe. [Mutagatifu Agusitini wa Iponne ni we wavugaga ngo urwuri ndagiraho abakristu ni rwo nanjye ndishirizaho].
Mwumve neza, bavandimwe, ko nta kindi cya ngombwa, ku bayobozi ba Kiliziya, atari isengesho rigomba kubanziriza ibikorwa byacu kandi rikabiherekeza. Niba utanga Amasakaramentu, muvandimwe, jya utekereza ku cyo ukora ; niba utura Igitambo cy’Ukarisitiya, jya utekereza uwo ugitura ; niba uri mu isengesho, jya utekereza uwo ubwira no ku byo uvuga; niba uyoboye umuryango w’Imana, jya utekereza ku maraso y’igiciro [Yezu Kristu umwami wacu ] yabameneye, bityo byose ubikorane urukundo. Ni muri ubwo buryo tuzatsinda bitworoheye ingorane zitagira ingano duhura nazo buri munsi, muri ubu butumwa dufite. Bityo tuzashobore kwakira Kristu no kumushyikiriza abandi.
Byavuye mu gitabo « La liturgie des Heures, tome 4, pp. 1120-1122 ».
Byahinduwe mu Kinyarwanda na
Padiri Valens NSABAMUNGU
PARUWASI NYAGAHANGA


text:
Yesu yankijije kunywa ibiyobyabwenge.
Amazina yanjye bwite ni Cedric KANANA ,nkora umurim o w’ibarura n’icungamari mu itorero ry’abangirikani diocese ya Rubavu. nakijijwe mu mwaka wa 2004 nibwo nakiye Yesu nk’umwami n’umukiza w’ubugingo bwanjye.
Byari bikomeye cyane ari nayo mpamvu nifuza kubibabwira: Njye navukiye mu muryango w’aba islamu ntabwo nigeze menya Yesu cyangwa se ngo mukunde mu busore bwanjye natunzwe n’ibiyobyabwenge kuva ku myaka 8 ibyo nabitewe n’uko data yantaye nkiri muto ubwo yashakaga undi mugore mbaho mu buzima bubi nakundaga kujya mu miziki cyane nkumva ndetse na byinjiramo kuko kenshi ibyo ari ibintu bijyana n’ibiyobyabwenge .
Igihe nari mu mashuri makuru nitwaga amazina atandukanye cyane cyane amazina y’inkozi zibibi. Muri byo harimo kuba narigaga mfite icyuma (igisu) mu kigo nigagaho ku Nyundo muri Ecole d’Art nigeze gukora urugomo njye n’abandi basore tuza kwiga twanyoye inzoga twasinze mfite itabi mu kanwa umuzamu ambonye avuza induru kuko nta muntu natinyaga nuko banshyira imbere y’abandi banyeshuri banyirukana kumugaragaro, aha naragarutse njya kubiro by’umuyobozi w’ishuri(directeur ) ubwo yanyakiraga afungura umuryango mu fata mu ijosi mfata icyuma cyanjye nti: umwe muri twe arapfa nutandeka ngo nige ndakwica: nawe yarazi ko ntamigaryo ngira ubwo arandeka nsubira mu ishuri nkomeza kwiga bagenzi banjye batazi uburyo ki nagarutse ariko nigaga ntawe mvugana nawe kuko nari icyihebe.
Si ibyo gusa hari n’igihe abanyeshuri baririmbaga indirimbo y’ubahiriza igihugu njye nkaririmba iyakera sinibyo gusa muri Eto Kicukuiro arinaho narangirije nari narahinze urumogi mu kigo ntamuntu ubizi ntugwa narwo igihe kirekire.
Igihe kimwe nafashe ibiyobyabwenge byinshi maze bintera gusara niruka nzamuka umusozi rubanda barabibona nk’umuntu wirirwaga yirata mu mujyi umuntu uzwi bambona ngenda ntoragura ibyatsi ndya mba umusazi muri make. Baramvuje biranga, ariko nza guhura n abakozi b’Imana baransengera ubusazi burakira burundu.
Ubwo ni bwo nakiye Yesu christo nk’umucunguzi w’ubuzima bwanjye ni ukuri muri we nahaboneye amahoro ntigeze mbonera mu biyobyabwenge nk’ibimogi inzoga nyinshi… kumumenya byambereye ibyigiciro ntamuntu washoboraga kumbwira ubutumwa bwiza kuko nari mubi cyane ntinyitse kandi narimfite ijambo ry’Imana muri njye kuko buri munsi nacurangaga C D y’Impaka za amadini ya kislam na gikristo (mudhahara)
Igihe kimwe nari mu ishuri numva ndaribwa munda cyane umutwe urandya ubwo naguye hasi njya muri koma ndasinzira niba nari mu inzozi simbizi gusa naje kubona abantu batatu mbona umwe yarafite intorezo undi umuhoro undi icumu mbona baje bashaka kunyica nabi bataragira icyobakora basubirayo muri rwaruhande baje baturutsemo mbona haje undi mugabo yambaye inkweto nziza arandeba cyane maze arambwira ati: mubo napfiriye nawe urimo guhera ubu ntuzongere kubihakana kuko guhera uyu munsi ubaye uwahindutse .
Ubwo ndakanguka mbona hejuru yanjye hari abantu benshi bashungeye ndetse batangiye guhamagarana ko napfuye byarangiye bitegura kujya kumpamba kuva icyo gihe mpitamo guhamya Yesu ntacyo ntinya kuko ariwe wankijije akaga.
Yesu muvuga mu buryo bwose nshobojwe yampaye umunezero ibyishimo iyo ndi kumwe n’abagenzi banjye tuba tuganira ijambo ry’Imana ubundi n’Impano nakoreshaga nkorera satani nsab’Imana kuzikoresha nyikorera murazi neza Pawuro umurava yakoresheje akorera Satani niwo yazanye akorera Uwiteka kandi nawe aramwishimira Mfite impano yo kuririmba kwigisha ijambo n’indi mirimo ihesha icyubahiro Uwiteka.
Ubu nanditse igitabo cy’ubuhamya kuko ni burebure cyane aha navuze mu inshamake icyo gitabo ubu kiri mu icapiro mu bwongereza
Icyo nabwira abantu hari igihe Satani ashuka abantu cyane yitwaje impinduka z’ubuzima akabigisha inzira z’ubusamo akabereka ikintu cyakagobye kuba cyiza akagihindura kibi n’ikibi akagihindura icyiza ibyo byose bikagereranwa n’amase urazi iyo uyarora yumye ubona ryose wakandagira ntakibazo ariko imbere bikir’amazi uko niko Satani abereka ko bakomeye ariko inyuma ari ubusa. Ubuzima ni bugufi abantu nibakorere Imana bayizere kandi igira neza ntabwo ikoza isoni uyizera agakora ibyo gukiranuka


text:
Abantu miliyoni 40 bavuga ururimi rw’Ikinyarwanda mu Karere
Miliyoni 40 z’Abaturage muri aka karere k’Ibiyaga Bigari bavuga ururimi rw’Ikinyarwanda, ibi byatangajwe na Minisitiri w’Umuco na Siporo, Protais Mitali mu gihe isi yose kuri uyu wa 21 Gashyantare yizihiza umunsi mpuzamahanga w’ururimi gakondo.
Mu kiganiro cyihariye IGIHE.com yagiranye na Minisitiri Mitali yavuze ko abantu miliyoni 40 bumva kandi bakavuga Ikinyarwanda mu Karere k’Ibiyaga Bigari.
Yanavuze ko atari byiza ko abantu batandukanye mu Rwanda bakomeza kujya bavanga indimi z’amahanga (...)
Miliyoni 40 z’Abaturage muri aka karere k’Ibiyaga Bigari bavuga ururimi rw’Ikinyarwanda, ibi byatangajwe na Minisitiri w’Umuco na Siporo, Protais Mitali mu gihe isi yose kuri uyu wa 21 Gashyantare yizihiza umunsi mpuzamahanga w’ururimi gakondo.
Mu kiganiro cyihariye IGIHE.com yagiranye na Minisitiri Mitali yavuze ko abantu miliyoni 40 bumva kandi bakavuga Ikinyarwanda mu Karere k’Ibiyaga Bigari.
Yanavuze ko atari byiza ko abantu batandukanye mu Rwanda bakomeza kujya bavanga indimi z’amahanga n’Ikinyarwanda, yemeza ko ibi ari bibi kuko byica umuco; yagize ati: “Ni bibi kuko umuco uhatakarira cyane”.
Umuyobozi w’Agashami k’Indimi zigizweho akaba n’Umwarimu muri Kaminuza Nkuru y’u Rwanda, Mbonankira Gregoire, yavuze ko Ikinyarwanda kivugwa cyane muri aka Karere bivuye ku mateka aho ibice by’u Rwanda byatwawe bigasigara mu bindi bihugu birimo Repubulika Iharanira Demokarasi ya Congo, Uganda na Tanzaniya.
Mbonankira yagize ati: “Ikinyarwanda kivugwa n’abantu benshi kuko ku Ngoma ya Cyami u Rwanda rwari rwagutse ariko bakaza kugabanya kuri ibi bice ariko Ikinyarwanda cyakomeje kuvugwa no kumwva n’abatuye muri ibyo bice.”
Yongeyeho ati: “I Masaka muri Uganda bumva Ikinyarwanda kariya gace kose kera kari ku Rwanda, ndetse no muri Congo i Masisi naho baracyumva neza wongeyeho n’agace ka Buha muri Tanzaniya naho baracyumva neza”.
Abaturage batandukanye bo mu Rwanda banenga uburyo hakomejwe kuvangwa indimi z’amahanga mu Kinyarwanda, bemeza ko bidatanga isura nziza.
Umwe mu baganiriye na IGIHE.com utuye mu Mujyi wa Kigali yagize ati: “Kenshi hakunze kugaragara abantu bavanga Ikinyarwanda n’izindi ndimi zo mu mahanga usanga babikora bashaka kwerekana ko bajijutse, njyewe inama nabagira ni uko bajya bakoresha ururimi rumwe”.
Minisitiri Mitali yavuze ko u Rwanda rushyize imbere ko Ikinyarwanda cyatera imbere, akaba ari muri urwo rwego hashyizweho Inteko y’Umuco n’Ururimi; mu bizakorwa harimo gukangurira ababyeyi kuganiriza abana babo mu rurimo rw’Ikinyarwanda.
Ariko yongeyeho ko nta kibazo ko indimi z’amahanga zakomeza kwinjira mu Rwanda ariko zikaba zavugwa mu gihe cyacyo; yagize ati: “Buri wese wavanga izi ndimi aba akwiye kumenya kubikora neza atari ukubigira ngo abe umusirimu”.
Abayobozi nibafate iya mbere mu guhesha ishema Ikinyarwanda
Umwarimu muri Kaminuza Nkuru y’u Rwanda, Mbonankira yavuze ko kenshi hari abayobozi badakoresha ingufu mu gusakaza ururimi rw’Ikinyarwanda, yagize ati: “Hari abayobozi bavuga imbwirwaruhame mu Cyongereza, aho abaturage benshi basaba ko ibyo bavuze bihindurwa mu Kinyarwanda, byaba byiza bihatiye kuvuga mu rurimi rw’Ikinyarwanda”.
Mu bindi Mitali yavuze ko hashobora kuzashyirwaho uburyo bw’uko hatangwa amasomo yihariye y’ururimi rw’Ikinyarwanda nk’uko higishwa izindi ndimi.
Ikinyarwanda gifite umwanya ukomeye mu mibereho y’Abanyarwanda. Ni rwo rurimi ruha Abanyarwanda ubushobozi bwo kuranga isi, kugaragaza imbamutima, gushyikirana baganira, bungurana ibitekerezo, bagezanyaho ubutumwa kandi Ururimi rw’Ikinyarwanda rufite uruhare rukomeye mu guhamya Umunyarwanda udafite isoni n’ubwoba by’umuco we kandi utisuzugura.
Ishami ry’Umuryango w’Abibumbye ryita ku Burezi, Ubumenyi n’Umuco (UNESCO) mu 1999, wahyizeho itariki ya 21 Gashyantare nk’umunsi mpuzamahanga wo gusigasira ururimi gakondo.
UNESCO ivuga ko umuco w’amahoro ushobora gushingira ku bantu bose bakoresha indimi zabo gakondo mu bwisanzure mu buzima bwabo bwose.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Urunigi ntirujya rusaza cyangwa ngo rugire imyaka warwambariraho ,ahubwo byose biterwa n’urwo wambaye ndetse n’imyenda umuntu yambaranye narwo.
Urunigi si urwo kwambara ku mushanana gusa ,ushobora no kurwambara mu gihe wambaye agapira gafite ijosi riciye cyangwa rirangaye ritakwegereye kuburyo ijosi riboneka neza nk’iryambaye ryambaye ubusa (nk’uko bigaragara ku ifoto.)
Iyo wambaye bene iyo myenda urunigi waruhinamo nka gatatu bityo ijosi ryawe ntiribe ryambaye ubusa,ubundi ugashyiraho amaherena mato afashe ku matwi kuko amaremare yatuma biba byinshi ukabona bisa nk’ibirimo akavuyo.
Urunigi ntibarwambara ku gapira gusa ndetse no ku ikanzu ifite ijosi ubona ari rinini rimwe ubona hasigara hambaye ubusa warwambara kandi biba bisa neza.
Ubwiza bw’urunigi
Urunigi ntirujya rusaza cyangwa ngo rugire imyaka warwambariraho ,ahubwo byose biterwa n’urwo wambaye ndetse n’imyenda umuntu yambaranye narwo.
Labels: kwambara